Diari Oficial de la Generalitat Valenciana


Sumari del DOGV 4182, del 04-02-2002 (2002/449)

RESOLUCIÓ de 3 de desembre de 2001, de la Direcció General de Treball i Seguretat Laboral, per la qual es disposa el registre i la publicació del I Conveni Col·lectiu Autonòmic de la Comunitat Valenciana de Derivats del Ciment per als anys 2001 i 2002 (Codi núm. 8000535).
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4182

Data del DOGV
:   04-02-2002

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2002/449


Data del document
:   03-12-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * ciment
    * conveni col·lectiu

RESOLUCIÓ de 3 de desembre de 2001, de la Direcció General de Treball i Seguretat Laboral, per la qual es disposa el registre i la publicació del I Conveni Col·lectiu Autonòmic de la Comunitat Valenciana de Derivats del Ciment per als anys 2001 i 2002 (Codi núm. 8000535). [2002/S449]
  
Vist el text del I Conveni Col·lectiu Autonòmic de la Comunitat Valenciana de Derivats del Ciment per als anys 2001 i 2002, subscrit en data 7 de novembre de 2001, en la representació dels treballadors, per les organitzacions sindicals UGT-MC-PV i CC OO-FECOMA-PV, i en representació empresarial per CEDEVAL, presentat davant d'aquesta Direcció General de Treball i Seguretat Laboral el dia 21 de novembre de 2001, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, aquesta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda:
  
Primer
  
Ordenar que siga inscrit en el Registre de Convenis Col·lectius de Treball d'aquesta Direcció General, i que siga dipositat el text original del Conveni, amb notificació a la Comissió Negociadora,
  
Segon
  
Disposar que siga publicat en el Diari Oficial de la Generalitat Valenciana.
  
València, 3 de desembre de 2001.- El director general de Treball i Seguretat Laboral: Román Ceballos Sancho.
  
I Conveni Col·lectiu Autonòmic de la Comunitat Valenciana de derivats del ciment (Alacant, Castelló i València). 2001-2002
  
Capítol preliminar
  
Parts signatàries
  
Les parts firmants del present Conveni Autonòmic (amb abast a les províncies d'Alacant, Castelló i València) d'una banda, Metall, Construcció i Afins, Federació PV de la UGT, (MCA-UGT) i la Federació de Construcció, Fusta i Afins de CC OO (FECOMA PV-CC.OO.), com a representació laboral, i de l'altra, l'Asociación Valenciana de Prefabricados de Hormigón, Asociación Provincial de Empresas de la Construcción de Castellón, Federación de Derivados del Cemento y Comercio de Materiales de Construcción de Alicante, ANEFHOP i CEDEVAL.
  
Ambdues parts es reconeixen mútuament legitimació per a negociar el present conveni.
  
Capítol I
  
Estructura i àmbits de negociació
  
Article 1. Estructura de la negociació col·lectiva
  
L'estructura de la negociació col·lectiva, en l'àmbit del sector, queda definida d'acord amb els criteris següents:
  
1r Conveni Col·lectiu Autonòmic:
  
Aquest I Conveni Col·lectiu Autonòmic del sector de Derivats del Ciment substituirà els convenis provincials d'aquest sector, segons el seu àmbit funcional. El seu contingut fa referència a la regulació de les condicions generals de treball que s'han d'aplicar en tots els seus àmbits i amb la vigència que el mateix conveni estableix.
  
Té per objecte desplegar les matèries pròpies del seu àmbit de negociació, amb les limitacions i la fixació de competències que ací s'estableixen.
  
Article 2. Atribució de competències segons els àmbits de negociació
  
A. Es reserven al conveni general les matèries de negociació col·lectiva, previstes en l'article 84 de l'Estatut dels Treballadors i que a continuació s'especifiquen:
  
- Contractació laboral i les seues modalitats
  
- Períodes de prova
  
- Classificació professional i nivells
  
- Mobilitat geogràfica
  
- Règim disciplinari
  
- Seguretat i salut laboral
  
B. Les parts firmants del present conveni acorden reservar, amb el caràcter d'exclusivitat per a ser negociades en el conveni general, les matèries que es detallen a continuació amb el contingut que es recull en els capítols corresponents:
  
- Mobilitat funcional
  
- Estructura salarial
  
- Formació professional
  
- Jornada
  
- Comissió Paritària Estatal
  
- Permisos, llicències i règim d'excedències
  
- Representació col·lectiva
  
- Ordenació i organització del treball
  
- Suspensió temporal dels contractes
  
- Procediments voluntaris extrajudicials de solució de conflictes col·lectius
  
- Prestacions complementàries a les de la Seguretat Social
  
Si durant la vigència d'aquest conveni autonòmic es produeixen acords intersectorials o sectorials estatals d'aplicació al sector, per acord de les parts firmants es podran establir les condicions d'aplicació d'aquests acords. D'igual forma es procedirà en el supòsit que es dicten normes com a conseqüència d'acords entre totes les organitzacions empresarials i sindicals en què estan confederades o integrades les organitzacions firmants.
  
Article 3. Reserva material del conveni autonòmic
  
En compliment de les exigències formals previstes per l'article 83.2 de l'Estatut dels Treballadors, es manifesta que no podran ser objecte de negociació en els àmbits inferiors les matèries reservades al conveni col·lectiu general i al conveni col·lectiu autonòmic, així com les que es reserven en el futur en aquests àmbits. Consegüentment les parts firmants del present conveni autonòmic renuncien expressament a l'exercici, en les unitats de negociació d'àmbit inferior al d'aquest conveni, del que preveu el paràgraf segon de l'article 84 del Estatut dels Treballadors, en relació amb les matèries recollides en l'apartat B de l'article 2.
  
Article 4. Principi de complementarietat
  
D'acord amb l'article 83.2 de l'Estatut dels Treballadors, les organitzacions firmants reconeixen el principi de complementarietat del conveni col·lectiu autonòmic respecte dels d'àmbit inferior.
  
Article 5. Concurrència de convenis
  
D'acord amb el que disposa l'article 84 de l'Estatut dels Treballadors i les atribucions de competència recollides en els articles 2 i 3 del conveni general, l'aplicació en els supòsits de concurrència entre convenis de distint àmbit, es resoldrà tenint en compte els principis següents:
  
1r. La concurrència entre convenis de diferent àmbit segons allò acordat en el d'àmbit superior.
  
2n . No seran aplicables els acords presos en la negociació d'àmbit territorial inferior que contradiguen el contingut de les normes establides en els convenis d'àmbit superior, sense perjudici del que estableix l'article 3r 3 de l'Estatut dels Treballadors.
  
Capítol II
  
Àmbits d'aplicació i vigència
  
Article 6. Eficàcia i abast obligacional
  
Atesa la naturalesa normativa i l'eficàcia general, donada pel que disposa el títol III de l'Estatut dels Treballadors i per la representativitat de les organitzacions firmats, el present conveni obligarà totes les associacions, entitats, empreses i treballadors compresos dins dels seus àmbits funcionals, personal i territorial.
  
Article 7. Àmbit territorial
  
El present conveni autonòmic serà d'aplicació a tot el territori de la Comunitat Valenciana, comprés per les províncies de València, Castelló i Alacant, sense perjudici del que disposa l'article 1.4 de l'Estatut dels Treballadors.
  
Article 8. Àmbit funcional
  
Les indústries dedicades a la fabricació d'articles derivats del ciment, la seua manipulació i muntatge que a continuació es detalla:
  
- Fabricació de formigons preparats i morters per al seu subministrament a les obres.
  
- Fabricació de productes en fibrociment, com plaques, tubs, accessoris i altres elements.
  
- Fabricació d'articles i elements en formigons i morters en massa, armats, post o pretensats, així com articles en cel·lulosa-ciment i pedra tosca-ciment, com llambordes, rajoles, blocs, vores, revoltons, dipòsits, formigó arquitectònic, lloses, emmotllaments, pedra artificial, pals, teules, tubs, bigues i altres elements estructurals, etc.
  
- Les activitats complementàries a les detallades, així com la comercialització i distribució dels productes abans mencionats.
  
Article 9. Àmbit personal
  
Queden inclosos en l'àmbit d'aplicació d'aquest conveni la totalitat de les empreses i dels treballadors l'activitat dels quals quede compresa dins de l'àmbit funcional descrit en el precedent article 8. S'exceptua de l'aplicació els qui queden inclosos en els diferents apartats del punt 3 de l'article 1r de l'Estatut dels Treballadors.
  
Article 10. Àmbit temporal
  
La duració del present conveni serà de dos anys, acabarà els seus efectes el 31 de desembre de l'any 2002, i entrarà en vigor als 20 dies naturals de la publicació en el Diari Oficial de la Generalitat Valenciana.
  
Els aspectes retributius pactats en aquest conveni, retrotrauran els seus efectes a l'1 de gener de 2001.
  
No obstant això, i, per a evitar el buit normatiu que es produiria altrament, una vegada acabada la seua vigència inicial, o la de qualsevol de les seues pròrrogues, continuarà regint, en la totalitat, el seu contingut normatiu, fins que siga substituït per un altre.
  
Article 11. Àmbit material
  
El present conveni regula les condicions generals de treball amb l'abast previst en els articles precedents i comprén i desplega les matèries recollides en el seu articulat.
  
Article 12. Denúncia i pròrroga
  
S'entén prorrogat per període successius d'un any, llevat que alguna de les parts signatàries el denuncie a l'altra, amb una antelació mínima de tres mesos abans del seu venciment o del de qualsevol de les pròrrogues.
  
La part que formule la denúncia haurà d'adjuntar-hi proposta concreta sobre els punts i el contingut que comprenga la revisió sol·licitada. D'aquesta comunicació i de la proposta s'enviarà còpia, a efectes de registre, a la Direcció General de Treball.
  
Les parts firmants del present conveni autonòmic assumeixen el compromís d'iniciar la negociació de la proposta i el contingut de la revisió sol·licitada, a partir de l'1 d'octubre de 2002.
  
Article 13. Vinculació a la totalitat
  
Les condicions que es pacten, siga quina siga la seua naturalesa i contingut, constitueixen un conjunt unitari indivisible, i les parts que el subscriuen accepten que les obligacions que recíprocament contrauen tenen una contraprestació equivalent amb els drets que adquireixen, considerant tot això en conjunt i en còmput anual, sense que per tant els pactes que es formalitzen puguen ser interpretats o aplicats de forma aïllada i independentment dels altres.
  
En el supòsit que la jurisdicció competent, fent ús de les seues facultats, anul·le o invalide algun dels pactes continguts en el present conveni, les parts negociadores consideren si és vàlid per si sol la resta del text aprovat, o bé si cal fer una nova i total o parcial renegociació d'aquest.
  
Si es dóna aquest supòsit, les parts signatàries d'aquest conveni, es comprometen a reunir-se dins dels 30 dies següents al de la fermesa de la resolució corresponent, a fi de resoldre el problema plantejat.
  
Si en el termini de 90 dies, a partir de la data de la fermesa de la resolució en qüestió, les parts signatàries no arriben a un acord, es comprometen a fixar un calendari de reunions per a la negociació del conveni en la totalitat.
  
Si es produeix la situació de nul·litat i, mentre dure aquesta, les parts es regiran pel que estableix el II Conveni General de Derivats del Ciment.
  
Capítol III
  
Comissió Paritària
  
Article 14. Comissió Paritària d'interpretació
  
Es constitueix una Comissió Mixta Paritària d'interpretació del present conveni, presidida per la persona que la Comissió, d'entre els seus components al seu moment, designe per unanimitat.
  
En seran vocals sis representants per cadascuna de les parts, social i empresarial que hi intervenen, designats en la forma que decidisquen les organitzacions respectives i preferentment d'entre els membres components de la Comissió Negociadora d'aquest conveni.
  
En serà secretari un vocal de la Comissió.
  
Els acords de la Comissió perquè siguen vàlids requeriran la presència, directa o per representació d'almenys quatre membres de cadascuna de les parts empresarial i social i s'adoptaran sempre per la majoria absoluta de la totalitat dels components de la Comissió. Els acords que adopte la Comissió Paritària tindran la mateixa eficàcia que la norma pactada interpretada.
  
Article 15. Funcions i procediment de la Comissió Paritària d'interpretació
  
1. Les seues funcions seran les següents:
  
a) Interpretació de totes i cadascuna de les clàusules d'aquest conveni.
  
b) A instància d'alguna de les parts, mitjançar i/o intentar conciliar, si és el cas, i amb l'acord previ de les parts i a sol·licitud d'aquestes, arbitrar en totes aquelles qüestions i conflictes, tots ells de caràcter col·lectiu, que es puguen suscitar en l'aplicació del present conveni.
  
c) Vigilància i seguiment del compliment d'allò pactat.
  
d) Elaboració del registre de mitjancers i àrbitres en els procediments voluntaris extrajudicials de solució de conflictes col·lectius.
  
e) Actualització dels salaris mínims sectorials fixats en l'annex I
  
f) Aquelles altres funcions que tendisquen a la major eficàcia pràctica del conveni o estiguen establides en el seu text.
  
2. Com a tràmit que serà previ i preceptiu a tota actuació jurisdiccional que es promoga, les parts signatàries del present conveni s'obliguen a comunicar a la Comissió Mixta Paritària tots aquells dubtes, discrepàncies i conflictes col·lectius, de caràcter general, que es puguen plantejar en relació amb la seua interpretació i aplicació, sempre que siguen de la seua competència conforme al que estableix l'apartat anterior, a fi que per mitjà de la seua intervenció, es resolga el problema plantejat o, si no és possible, emeta dictamen sobre això. Aquest tràmit previ, s'entendrà complit en el cas que haja transcorregut el termini previst en el paràgraf 4 d'aquest mateix article sense que s'haja emés resolució o dictamen.
  
3. Quan una part vulga utilitzar algun dels supòsits recollits en els apartats a), b) i d) del paràgraf 1 d'aquest mateix article, faran arribar als membres de la Comissió Mixta d'Interpretació, a través de les organitzacions signats d'aquest, amb una antelació de 15 dies, documentació suficient que contindrà com a mínim:
  
a) Exposició del problema o conflicte.
  
b) Argumentació.
  
c) Proposta de solució.
  
4. La Comissió Mixta Paritària, una vegada rebut l'escrit-proposta o, si és el cas, completada la informació pertinent, disposarà d'un termini no superior a 20 dies hàbils per a resoldre la qüestió suscitada o, si això no es possible, emetre el dictamen oportú. Transcorregut aquest termini sense haver-se produït resolució ni dictamen, quedarà oberta la via jurisdiccional competent.
  
5. La Comissió podrà demanar, per via d'ampliació, tota aquella informació o documentació que estime pertinent per a una millor o més completa informació de l'assumpte, a aquest efecte concedirà un termini al proposant que no podrà excedir de 5 dies hàbils.
  
6. En tot cas les resolucions de la Comissió Mixta d'Interpretació adoptaran la forma escrita i motivada.
  
Capítol IV
  
Contractació
  
Capítol regulat en el II Conveni General de Derivats del Ciment i que es recull íntegrament en el present conveni autonòmic, com es desplega a continuació.
  
Article 16. Forma del contracte
  
L admissió de treballadors en les empreses es realitzarà com a norma general a través de contracte escrit.
  
El contracte de treball s'haurà de formalitzar abans del començament de la prestació de serveis.
  
Es farà constar en tots els contractes de treball el contingut general de les condicions que es pacten i el grup professional o categoria en què queda enquadrat el treballador, i en tot cas el contingut mínim del contracte.
  
Es considera com contingut mínim del contracte la fixació en aquest de: la identificació completa de les parts contractats, la localització geogràfica i la denominació, si és el cas, del centre de treball a què queda adscrit el treballador, el domicili de la seu social de l'empresa, el grup, nivell o categoria professional, especialitat, ofici o lloc de treball en què quede adscrit el treballador, la retribució total anual inicialment pactada i l'expressió literal del conveni col·lectiu aplicable.
  
Article 17. Contractació
  
Una vegada considerat apte, simultàniament a l'inici de la relació laboral, el treballador contractat haurà de ser inscrit en el Llibre de Matrícula del centre de treball corresponent, i haurà d'aportar per a això la documentació necessària, i firmar el susdit Llibre de Matrícula.
  
Article 18. Període de prova
  
1r. Podrà concertar-se per escrit un període de prova que en cap cas excedirà de:
  
Nivell II 6 mesos
  
Nivells III, IV i V 3 mesos
  
Nivells VI i VII 2 mesos
  
Nivell VIII 1 mes
  
Resta nivells 15 dies naturals
  
2n. Durant el període de prova el treballador tindrà els drets i les obligacions corresponents al grup, nivell o categoria professional i lloc de treball que ocupe, com si és de plantilla, excepte els derivats de la resolució de la relació laboral, que es podrà produir a instància de qualsevol de les parts durant el seu transcurs, sense necessitat d'avís previ i sense que cap de les parts tinga dret a indemnització, i el desistiment s'haurà de comunicar per escrit.
  
3r. Transcorregut el període de prova sense que s'haja produït el desistiment, el contracte produirà plens efectes i es computarà el temps de serveis prestats a efectes d'antiguitat.
  
4t. La situació de IT derivada d'accident de treball que afecte el treballador durant el període de prova interromprà el seu còmput.
  
Article 19. Modalitats de contractació
  
Les empreses afectades pel present conveni podran subscriure qualsevol tipus de contracte de treball, la modalitat dels quals estiga recollida en la legislació vigent o en el II Conveni Col·lectiu General de Derivats del Ciment, com queda determinat en els articles 21, 22, 23, 24 i 25.
  
Capítol V
  
Classificació professional i nivells
  
Article 20. Compromís de desplegament
  
1r. Les parts firmants del present conveni adquireixen el compromís d'incloure en aquest conveni els acords que s'assolisquen en aquesta matèria en el conveni general.
  
2n. Mentre no es produïsca la incorporació al present conveni autonòmic dels acords sobre classificació professional a què es refereix el paràgraf anterior, serà d'aplicació sobre la matèria, el que disposa l'Ordenança de Construcció, Vidre i Ceràmica de 28 d'agost de 1970 en els seus annexos I-VI i II, secció primera i Setena, i romanen els nivells següents:
  
I Personal directiu
  
II Personal titulat superior
  
III Personal titulat mitjà, cap administratiu 1ª , cap sec. Org. 1ª
  
IV Cap de personal, ajudant d'obres, encarregat gral. de fàbrica, encarregat general
  
V Cap administratiu de 2ª, delineant superior, encarregat general d'obra, cap de secció d'organització científica del treball de 2ª, cap de compres.
  
VI Oficial administratiu de 1ª, delineant de 1ª, cap o encarregat de taller, encarregat de secció de laboratori, escultor de pedra i marbre, pràctic de topografia de 1ª, tècnic d'organització de 1ª
  
VII Delineant 2ª, tècnic d'organització de 2ª, pràctic de topografia de 2ª, analista de 1ª, viatjant, capatàs, especialista d'ofici
  
VIII Oficial administratiu 2ª, corredor de plaça, oficial 1ª d'ofici, inspector de control, senyalitzador i serveis, analista de 2ª
  
IX Auxiliar administratiu, ajudant topogràfic, auxiliar d'organització, venedors, conserge, oficial de 2ª d'ofici
  
X Auxiliar de laboratori, vigilant, emmagatzemador, infermer, cobrador, guarda jurat, ajudants d'ofici, especialistes de 1ª
  
XI Especialistes de 2ª, peó especialitzat
  
XII Peó ordinari, netejador / a
  
XIII Grums de 6 a18 anys
  
Capítol VI
  
Normes generals sobre prestació de treball
  
Article 21. Mobilitat funcional
  
Sent d'exclusiva competència del II Conveni General de Derivats de Ciment la regulació de la present matèria, aquesta s'assumeix al present conveni, com es desplega a continuació.
  
Amb la vigència temporal que es recull en el capítol V d'aquest conveni autonòmic, i, fins que s'acorden el seu contingut i desplegament, la mobilitat funcional dels treballadors en l'àmbit d'aplicació del present conveni s'ajustarà al contingut següent:
  
La mobilitat funcional al si de l'empresa no tindrà més limitacions que les exigides per les titulacions acadèmiques o professionals necessàries per a exercir la prestació laboral i per la pertinença al grup professional. Fins que no es despleguen les previsions del capítol V d'aquest conveni autonòmic, la mobilitat funcional es podrà efectuar entre categories professionals equivalents.
  
La mobilitat funcional per a la realització de funcions no corresponents a categories equivalents sols serà possible si hi ha raons tècniques o organitzatives que la justifiquen i pel temps imprescindible per a la seua atenció.
  
La mobilitat funcional s'efectuarà sense menyscapte de la dignitat del treballador i sense perjudici de la seua formació i promoció professional.
  
Article 22. Treballs en categoria superior
  
Per raons organitzatives, tècniques i de la producció, i per termini que no excedisca de sis mesos en un any o vuit mesos durant dos anys, el treballador podrà ser destinat a ocupar lloc d'una categoria superior, i mentre es trobe en aquesta situació percebrà la remuneració corresponent a la funció que efectivament exerceix.
  
Transcorregut aquest període el treballador podrà, a voluntat pròpia, continuar realitzar aquests treballs o tornar al lloc que ocupava abans. En el primer supòsit ascendirà automàticament.
  
El que disposa aquest article no serà aplicable, excepte en matèria de remuneració, als casos de substitució per servei militar o social substitutori, incapacitat temporal, permisos i excedència forçosa, en qual cas aquest termini no podrà excedir de 18 mesos, llevat de l'excedència forçosa que s'ajustarà a la seua duració efectiva.
  
S'exceptuen de tot el que s'ha disposat abans els treballs de superior categoria que el treballador realitze, d'acord amb l'empresa, a fi de preparar-se per a l'ascens, amb un màxim de 6 mesos.
  
Article 23. Treballs en categoria inferior
  
1. L'empresa, per necessitats peremptòries, transitòries o imprevisibles, podrà destinar un treballador a realitzar tasques corresponents a una categoria professional inferior a la seua pel temps imprescindible, ho comunicarà als representants legals dels treballadors, si n'hi ha , i l'interessat no es podrà negar a efectuar el treball encomanat, sempre que això no perjudique la seua formació professional. En aquesta situació, el treballador continuarà percebent la remuneració que, per la seua categoria i funció anterior, li pertoque.
  
2. A un treballador no se li podrà imposar la realització de treballs propis de categoria inferior durant més de tres mesos a l'any. No es consideraran a efectes del còmput els supòsits d'avaria o força major.
  
3. Si la destinació d'inferior categoria professional ha sigut sol·licitada pel mateix treballador, se li assignarà la retribució que li pertoque per la funció efectivament exercida, però no se li podrà exigir que realitze treballs de categoria superior per la qual se li retribueix.
  
Article 24. Mobilitat geogràfica
  
Sent d'exclusiva competència del II Conveni General de Derivats de Ciment la regulació de la present matèria, s'assumeix aquesta al present conveni. La mobilitat geogràfica, en l'àmbit d'aquest conveni autonòmic, afecta els casos següents:
  
a) Desplaçaments
  
b) Trasllats
  
Article 25. Desplaçament
  
S'entén per desplaçament la destinació temporal d'un treballador a un lloc distint del seu centre habitual de treball.
  
Les empreses podran desplaçar els seus treballadors fins al límit màxim d'un any.
  
Les empreses designaran lliurement els treballadors que s'hagen de desplaçar, quan la destinació no exigisca pernoctar fora de casa, o quan existint aquesta circumstància no tinga duració superior a tres mesos.
  
En els supòsits en què el desplaçament exigisca pernoctar fora del domicili i tinga una duració superior a tres mesos, les empreses proposaran el desplaçament als treballadors que estimen idonis per a realitzar el treball i en el supòsit que per aquest procediment no cobriren els llocs que han de proveir, procedirà a la seua designació obligatòria entre els que reunisquen les condicions d'idoneïtat professional per a ocupar les places, observant les preferències següents, per a no ser desplaçat:
  
a) Representants legals dels treballadors
  
b) Disminuïts físics i psíquics
  
Les empreses que vulguen realitzar algun dels desplaçaments que obliguen el treballador a pernoctar fora del seu domicili, hi hauran de preavisar als afectats amb els terminis següents:
  
Terminis de preavisos (en hores) segons la duració del desplaçament:
  
A = Fins a 15 dies
  
B = De 16 a 30 dies
  
C = De 30 a 90 dies
  
D = Més de 90 dies
  
Lloc de desplaçament
  
 A B C D
  
- Dins de la mateixa província SP 24 72 130
  
- Dins de la mateixa comunitat
  
autònoma i fora de la seua província 24 72 72 130
  
- Fora de la comunitat autònoma i
  
 dins de l'Estat espanyol 72 72 72 130
  
(SP= Sense preavís)
  
En qualsevol cas, els preavisos s'hauran de realitzar per escrit en cas de desplaçaments superiors a 15 dies.
  
Els terminis anteriors no seran d'aplicació quan el desplaçament estiga motivat per supòsits de danys, sinistres o qüestions urgents.
  
En els desplaçament superiors a tres mesos que no permeten pernoctar en el seu domicili, les empreses i els afectats convindran lliurement les fórmules perquè els treballadors puguen tornar als seus domicilis periòdicament, que podran consistir en la subvenció dels viatges d'anada i tornada en tots o en part dels caps de setmana, adequació a les jornades de treball per a facilitar periòdiques visites al seu domicili, concessions de permisos periòdics, subvenció del desplaçament dels seus familiars, etc.
  
En els supòsits de no arribar a un acord en aquesta matèria, s'ajustaran al que disposa l'article 40.4 de l'Estatut dels Treballadors, tenint dret a un mínim de 4 dies laborals d'estada al seu domicili d'origen per cada 3 mesos de desplaçament, sense computar com a tals els de viatge, les despeses dels quals seran a càrrec de l'empresari.
  
Per acord individual, es podrà pactar l'acumulació d'aquests dies afegint-se, fins i tot, a les vacances anuals.
  
En els supòsits de desplaçament es generarà el dret, a més de la totalitat de les retribucions econòmiques que habitualment estiga percebent, a les dietes i despeses de viatge que pertoquen.
  
Als treballadors que siguen desplaçats fora del territori nacional, se'ls pagaran totes les despeses, com viatges, allotjament i manutenció. Així mateix, se'ls pagarà el 25% del valor de la dieta fixada en el conveni col·lectiu autonòmic corresponent a la província, i el pagament es farà en la moneda de curs legal del país on es trobe desplaçat; aquests treballadors tindran dret així mateix a un viatge al seu domicili d'origen per cada tres mesos de desplaçament, les despeses del quals seran a càrrec de l'empresari.
  
Article 26. Condicions dels desplaçaments
  
Si com a conseqüència d'un desplaçament, quan el treballador puga tornar a pernoctar a la seua residència, empra més de 45 minuts en cadascun dels desplaçament d'anada i tornada, emprant els mitjans ordinaris de transport, l'excés se li pagarà a prorrata del salari conveni, llevat que en l'actualitat ja consumira més de 45 minuts, en aquest cas sols se li pagarà la diferència sobre aquest temps.
  
El personal desplaçat quedarà vincular a la jornada, horari de treball i calendari vigent en el centre de treball d'arribada. No obstant això, en el supòsit que la jornada de treball corresponent al centre d'origen siga inferior a la del d'arribada, es pagarà l'excés com hores extraordinàries que no computaran per al límit del nombre d'hores.
  
Les incidències no recollides en els paràgrafs anteriors que, com a conseqüència del desplaçament, es puguen produir en matèria d'horari, jornada i despeses que resulten perjudicials per al treballador, seran assumides per l'empresa.
  
Article 27. Trasllats
  
Es considerarà com a tal l'adscripció definitiva d'un treballador a un centre de treball de l'empresa distint d'aquell en què estava prestant els seus serveis, i que requerisca canvi de la seua residència habitual.
  
Per raons econòmiques, tècniques, organitzatives o productives que ho justifiquen, o bé per contractacions referides a l'activitat empresarial, l'empresa podrà procedir al trasllat dels seus treballadors a un centre de treball distint d'aquesta amb caràcter definitiu.
  
En el supòsit de trasllat, el treballador serà preavisat amb almenys 30 dies d'antelació, per escrit.
  
El trasllat haurà de ser comunicat als representants dels treballadors al mateix temps que al treballador afectat. El treballador afectat percebrà una indemnització compensatòria equivalent al 35% de les seues percepcions anuals brutes en jornada ordinària al moment de realitzar-se el canvi de centre, el 20% d'aquestes en començar el 2n any, i el 20% en començar el 3r any, sempre sobre la base inicial.
  
En aquest supòsit es meritaran les despeses de viatge del treballador i la seua família, les despeses de trasllat de mobles i béns i cinc dietes per cada persona que viatja dels que componen la família i conviuen amb el desplaçat.
  
El treballador traslladat, quan el trasllat siga efectiu, i per canvi de domicili, tindrà dret a gaudir la llicència retribuïda prevista en l'annex V.
  
Notificada la decisió del trasllat, el treballador tindrà dret alternativament a:
  
a) Optar pel trasllat percebent les compensacions per despeses previstes en el present article.
  
b) Optar per l'extinció del seu contracte, percebent una indemnització de 20 dies de salari per any de servei, prorratejant-se per mesos els períodes de temps inferiors a un any i amb un màxim de 12 mensualitats.
  
c) Si no opta per l'opció b), però es mostra disconforme amb la decisió empresarial, i sense perjudici de l'executivitat del trasllat, podrà impugnar la decisió empresarial davant la jurisdicció competent.
  
No seran d'aplicació els supòsits previstos en el present article en els casos de trasllats produïts en què concórreguen alguna de les circumstàncies següents:
  
a) Els efectuats dins del mateix terme municipal.
  
b) Els efectuats a menys de quinze quilòmetres del centre ordinari, per al qual fou inicialment contractat, o del que posteriorment fora traslladat amb caràcter definitiu.
  
c) Els efectuats a menys de quinze quilòmetres del lloc de residència habitual del treballador.
  
Article 28. Desplaçaments i trasllats voluntaris
  
En els desplaçaments i trasllats produïts a petició escrita del treballador, així com en els canvis de residència que aquest voluntàriament realitze, no procediran les compensacions i els drets regulats en aquest capítol.
  
Article 29. Supòsits especials
  
En matèria de mobilitat geogràfica, no estaran afectats per limitacions legals ni per allò previst en aquest capítol, excepte en matèria de compensacions econòmiques que seran procedents les que pertoquen, els treballadors que realitzen funcions en què la mobilitat geogràfica supose una característica pròpia de la seua funció, com personal de transport, muntatge, comercials, de manteniment o similars.
  
Article 30. Altres supòsits de trasllats
  
1r. En els supòsits de trasllat del centre de treball o d'una unitat productiva autònoma de l'empres, s'ajustarà a allò que l'empresa i els representants dels treballadors acorden.
  
2n. En altres supòsits de trasllats col·lectius s'ajustarà a allò que l'empresa i els representants dels treballadors acorden, servint com a referència allò previst per a trasllats individuals en aquest capítol.
  
Capítol VII
  
Jornada de treball
  
Capítol regulat en el II Conveni General de Derivats del Ciment i que es recull íntegrament en el present conveni autonòmic, com es desplega a continuació.
  
Article 31. Jornada
  
A) La duració de la jornada anual de treball durant l'any 2001 serà de 1.756 hores anuals i en l'any 2002 de 1.744 hores.
  
B) Aquells provincials que, a l'entrada en vigor del present conveni, tinguen una jornada inferior a la pactada per a l'any 2001 o 2002, la mantindran com a condició més beneficiosa fins a ser assolides per aquest.
  
C) Les hores de treball que com a jornada anual queden fixades en l'apartat A) d'aquest article, tindran, en tot cas, la consideració i el tractament de treball efectiu.
  
D) Les empreses afectades per aquest conveni col·lectiu podran pactar d'acord amb la representació dels treballadors, interrupcions o descansos en el desplegament de la jornada diària de tal manera que en cap supòsit afectaran la consideració i el tractament de treball efectius que el present conveni col·lectiu atribueix a la jornada de treball.
  
E) La distribució setmanal de la jornada recollida en la lletra A) d'aquest article, així com el descans setmanal, es fixarà en aquest conveni col·lectiu mitjançant l'elaboració del calendari laboral pertinent.
  
F) En tot caso, siga quina siga la distribució de la jornada fixada en aquest conveni col·lectiu, en traslladar la seua aplicació pràctica al centre de treball, s'hauran de respectar, en tot cas, els períodes mínims de descans diari i setmanal.
  
G) El temps de treball efectiu es computarà de manera que, tant el començament com al final de la jornada diària, el treballador es trobe en el lloc de treball encomanat.
  
H) En cada centre de treball, l'empresa exposarà en lloc visible el calendari laboral pactat en l'àmbit del conveni autonòmic o de la mateixa empresa o centre de treball.
  
Article 32. Distribució de la jornada
  
1. A) Les empreses podran distribuir la jornada establida en l'article anterior al llarg de l'any, mitjançant criteris de fixació uniforme o uniforme o irregular. La uniformitat o irregularitat afectarà bé tota la plantilla o de forma diversa per seccions o departaments, per períodes estacionals de l'any o en funció de les previsions de les distintes càrregues de treball i desplaçament de la demanda, o qualsevol altra modalitat.
  
B) La distribució de la jornada realitzada en els termes precedents s'haurà de fixar i publicar abans del 28 de febrer de cada exercici. Una vegada publicat aquest calendari, qualsevol modificació d'aquest que es vulga implantar s'haurà d'ajustar al procediment establiment en l'apartat següent o bé haurà de ser acordada amb els representants legals dels treballadors.
  
C) Les empreses abans del 28 de febrer de cada any podran fer una distribució irregular de la jornada, que podrà ser modificada per una sola vegada abans del 15 de juny sempre que s'haja notificat el primer calendari a la Comissió Mixta d'interpretació del conveni autonòmic i es notifique al seu torn aquesta segona distribució de la jornada anual.
  
L'absència d'aquesta primera o segona notificació serà causa de nul·litat de la decisió empresarial.
  
2. Quan es practique per l'empresa una distribució irregular de la jornada, aquesta tindrà els límits mínims i màxims de distribució següents: en còmput diari no es podrà excedir d'un mínim i màxim de 7 a 9 hores; en còmput setmanada aquests límits no es podran excedir de 35 a 45 hores.
  
Els límits mínims i màxims fixats en el paràgraf anterior, amb caràcter general, podran ser modificats en l'àmbit d'empresa i previ acord de les parts, fins a les referències següents: en còmput diari de 6 a 10 hores o en còmput setmanal de 30 a 50 hores.
  
3. La distribució irregular de la jornada no afectarà la retribució i les cotitzacions del treballador.
  
4. Si com a conseqüència de la irregular distribució de la jornada, al venciment del seu contracte el treballador ha realitzat un excés d'hores, en relació amb les que correspondrien a una distribució regular, l'excés li serà pagat en la seua liquidació segons el valor resultant de la fórmula prevista en l'annex II del present conveni col·lectiu.
  
5. Les empreses podran, així mateix, establir la distribució de la jornada en els processos productius continuats durant les 24 hores del dia, mitjançant el sistema de treball a torns, sense més limitacions que la comunicació a l'Autoritat Laboral. Quan la decisió empresarial implique modificació substancial de condicions de treball s'ajustarà al que disposa l'article 41 de l'Estatut dels Treballadors.
  
6. Atesa la singularitat en matèria d'ordenació de jornada, en el sector d'empreses dedicades a la fabricació i el subministrament de formigó, i, independentment de l'aplicació d'allò previst en els apartats 1, 2, 3, 4 i 5 d'aquest article, les empreses i els representants dels treballadors podran acordar la distribució irregular de la jornada mitjançant la imputació a excés de jornada o redistribució de l'acordada, per períodes mensuals.
  
Article 33. Prolongació de la jornada
  
El treball dels operaris amb funcions de manteniment per a la reparació d'instal·lacions i maquinària per causes d'avaries, necessari per a reprendre o continuar el procés productiu, es podrà prolongar o avançar pel temps estrictament necessari.
  
La neteja de ferramentes o màquines assignades a títol individual serà responsabilitat del treballador. En supòsits excepcionals el temps emprat per a tal quefer que excedisca de la jornada ordinària, es pagarà al preu d'hores extraordinàries i no tindran la consideració d'aquestes a efectes del seu còmput.
  
Als treballadors en què de forma habitual, i excepcionalment als qui els substituïsquen, concórrega la circumstància que la seua intervenció és necessària, amb caràcter previ a l'inici immediat o al tancament del procés productiu, se'ls podrà avançar o prolongar la seua jornada pel temps estrictament necessari.
  
El temps de treball prolongat o avançat segons el que preveuen els paràgrafs anteriors, no es computarà com a hores extraordinàries sense perjudici de la seua compensació econòmica al preu d'hores extraordinàries o en temps equivalents de descans.
  
Article 34. Torns i relleus
  
En les empreses que tinguen establits sistemes de treball a torns, el treballador està obligat a romandre en el seu lloc de treball fins a l'arribada del relleu. El temps que es necessite durant l'espera que no excedirà de dues hores es compensarà, en tot cas, al preu de l'hora extraordinària independentment que no es compute com a tal.
  
Article 35. Hores extraordinàries
  
Tindrà la consideració d'hora extraordinària, cada hora de treball que es realitze sobre la duració de la jornada anual establida en l'article 31, o part proporcional en el cas de contractes de duració inferior a l'any natural, posada en relació amb la distribució diària o setmanal que s'haja establit d'aquesta en el calendari corresponent, segons els criteris que es fixen en l'article 32.
  
Les parts firmants es comprometen a reduir al mínim indispensable la realització d'hores extraordinàries.
  
La prestació de treball en hores extraordinàries serà voluntària, llevat dels supòsits en què tinguen la seua causa en força major.
  
No tindran la consideració d'hores extraordinàries, a efectes del seu còmput com a tals, l'excés de les hores treballades per a prevenir o reparar sinistres i altres danys extraordinaris i d'urgent reparació.
  
Així mateix, tampoc tindran la consideració d'hores extraordinàries, als efectes del seu còmput, les que hagen sigut compensades mitjançant descansos gaudits dins dels quatre mesos següents a la seua realització.
  
Article 36. Hores no treballades per impossibilitat del treball
  
En els supòsits d'inclemències del temps, força major o altres causes imprevisibles, o que sent previsibles resulten inevitables, l'empresa podrà acordar, prèvia comunicació als representants dels treballadors, la suspensió del treball pel temps imprescindible. El temps no treballat per les causes anterior no suposarà minvament en les retribucions del treballador.
  
El 50% de les hores no treballades per les causes d'interrupció de l'activitat, previstes en el paràgraf anterior, es recuperaran en la forma que les parts acorden.
  
En el supòsit que la interrupció esmentada assolisca un període de temps superior a 24 hores efectives de treball, s'ajustarà al que disposa en matèria de suspensió del contracte, per causa de força major, en el present conveni.
  
Article 37. Vacances
  
Les vacances anuals tindran una duració no inferior a trenta dies naturals.
  
Les empreses i els representants dels treballadors acordaran el pla de torns de vacances i dates per al seu gaudiment, que hauran de ser conegudes pels treballadors amb una antelació mínima de dos mesos.
  
Si en el procés de negociació mencionat no s'arriba a aconseguir acord, les empreses elaboraran el pla, els torns de vacances i la fixació de dates per al seu gaudiment atenent els criteris següents:
  
- Es podrà excloure com a període de vacances aquell que coincidisca amb el de major activitat productiva de l'empresa, llevat del supòsit recollit en el paràgraf següent.
  
- Les vacances podran ser dividides, a efectes del seu gaudiment en dos períodes. Un d'ells, que, en tot cas no serà inferior a 15 dies laborables, haurà d'estar comprés entre el 15 de juny i el 15 de setembre, ambdós inclusivament. La resta dels dies de vacances del segon dels períodes seran gaudits en les dates en què l'empresa determine en funció de les necessitats de producció.
  
El còmput per al gaudiment de les vacances s'efectuarà per anys naturals. En el primer any de prestació de serveis en l'empresa i, si no es correspon amb l'any natural complet, es tindrà dret al gaudiment de la part proporcional de vacances corresponents al temps realment treballat durant el dit any.
  
Una vegada iniciat el gaudiment del període de vacances, si sobrevé la situació I.T., la seua duració es computarà com a dies de vacances, sense perjudici del dret del treballador a percebre la diferència entre la retribució corresponent a vacances i la prestació de I.T si és aquella de superior quantia.
  
Capítol VIII
  
Estructura salarial
  
Capítol regulat en el II Conveni General de Derivats del Ciment i que es recull íntegrament, amb alguna concreció, en el present conveni autonòmic, com es desplega a continuació
  
Article 38. Estructura econòmica
  
Les remuneracions econòmiques dels treballadors afectats per aquest conveni estaran constituïdes per retribucions de caràcter salarial i no salarial.
  
En l'annex I d'aquest conveni autonòmic es fixen les remuneracions econòmiques mínimes dels treballadors afectats per aquest conveni per tots els conceptes i en còmput anual. Les remuneracions econòmiques mínimes fixades en l'annex I seran, així mateix, d'aplicació, amb el caràcter de remuneracions econòmiques mínimes, als treballadors afectats pels contractes de posada a disposició. Els convenis d'àmbit inferior que en les seues taules salarials i per tots els conceptes i en còmput anual, es vegen afectats per les remuneracions econòmiques fixades en l'annex I, disposaran d'un període de tres anys, en tot cas, per a l'adequació necessària d'aquestes mitjançant els acords pertinents. Les remuneracions econòmiques mínimes fixades en l'annex I d'aquest conveni autonòmic en els termes precedents, es veuran actualitzades anualment mitjançant l'aplicació sobre les taules fixades en el dit annex d'un increment igual al que es pacte en l'àmbit estatal per als convenis col·lectius d'àmbit inferior i en absència d'acord estatal l'equivalent al IPC real corresponent a l'any natural anterior immediat al d'actualització. En les taules salarials de cada província, s'establirà per a cada categoria o nivell la quantificació total de les remuneracions anuals.
  
Salaris
  
Són retribucions salarials les remuneracions econòmiques dels treballadors en diners o en espècie que reben per la prestació professional dels serveis laborals per compte d'altri.
  
Conceptes que comprenen les retribucions salarials:
  
a) Salari base
  
b) Complements salarials:
  
- De lloc de treball
  
- De quantitat o qualitat de treball
  
- Pagues extraordinàries
  
- Vacances
  
- Complements de conveni
  
- Hores extraordinàries
  
- Antiguitat consolidada
  
Complements no salarials. Són les percepcions econòmiques que no formen part del salari pel seu caràcter compensatori per despeses suplides o perjudicis ocasionats al treballador o pel seu caràcter assistencial.
  
Article 39. Distribució /composició de l'estructura econòmica
  
Les retribucions establides en el conveni autonòmic hauran de guardar la proporcionalitat següent:
  
- La suma del salari base, gratificacions extraordinàries i vacances no podrà ser inferior, en cap cas, al 75% del total anual, de les taules dels convenis per cada nivell o grup.
  
- Els complements no salarials sumats, quan així pertoque, segons el que preveu l'article 44 no podran superar, en cap cas, el 8% del total anual de les taules dels convenis per al nivell de peó ordinari en el valor que es correspon amb el nivell o grup.
  
- Quan així siga procedent el complement de conveni ocuparà el percentatge restant que resulte d'aplicar conjuntament els percentatges dels apartats anteriors.
  
- Els convenis d'àmbit inferior adequaran la distribució i compensació de l'estructura econòmica d'aquests a la fixada en el present article.
  
Article 40. Meritació de salari
  
El salari es meritarà per dia natural i els complements salarials per dia de treball efectiu, segons els models i les quanties que s'estableixen en aquest conveni col·lectiu autonòmic, tot això atenent una activitat normal.
  
Article 41. Pagament del salari
  
La liquidació i el pagament del salari es farà documentalment mitjançant rebuts de salaris que s'ajustaran a les normes vigents sobre la matèria, en els quals figuraran totes les dades d'identificació i els conceptes meritats pel treballador degudament especificats, segons l'annex III del present conveni i, per tant, queda prohibit tot pacte retributiu per salari global.
  
El salari es pagarà per períodes vençuts i mensualment, dins dels quatre primers dies hàbils del mes següents a la meritació.
  
Les empreses queden facultades per a pagar les retribucions i les bestretes mitjançant xec, transferència o altra modalitat de pagament a través d'entitats bancàries o financeres, prèvia comunicació als representants legals dels treballadors.
  
El pagament o la firma de rebuts que ho acredite, s'efectuarà dins de la jornada laboral.
  
El treballador, i amb la seua autorització el seu representant, tindrà dret a percebre, sense que arribe el dia assenyalat per al pagament i per una sola vegada al mes, bestreta del treball ja realitzat. L'import de la bestreta podrà ser de fins al 90% de les quantitats meritades.
  
En el moment del pagament del salari o, si és el cas, bestreta, el treballador firmarà el rebut corresponent i se li'n lliurarà còpia.
  
Article 42. Salari base
  
S'entén per salari base la part de retribució del treballador fixada per unitat de temps, sense atendre circumstàncies personals, de lloc de treball, per quantitat o qualitat de treball, o de venciment periòdic superior al mes.
  
La quantia del salari base serà la que s'especifique, per a cadascun dels grups, nivells o categories en les taules salarials de les províncies d'aquest conveni.
  
Article 43. Salari hora ordinària
  
S'entén per salari hora ordinària el quocient que s'obté en dividir el salari anual de cada nivell o grup corresponent fixat en cada taula de les províncies d'aquest conveni, pel nombre d'hores anuals de treball efectiu.
  
Article 44. Complements per lloc de treball
  
Són aquells complements salarials que ha de percebre el treballador per raó de les característiques del lloc de treball o per la forma de realitzar la seua activitat professional que comporte conceptuació distinta del treball corrent.
  
Es consideren complements de lloc de treball, entre altres, els de penositat, toxicitat, perill o nocturnitat.
  
Aquests complements són de naturalesa funcional, i la seua percepció depén, exclusivament, de l'exercici de l'activitat professional en el lloc assignat, per això, com a regla general, no tindran caràcter consolidable.
  
Article 45. Complement per penositat, toxicitat o perill
  
1r Als treballadors que hagen de realitzar labors que resulten excepcionalment penoses, tòxiques o perilloses, se'ls haurà de pagar un increment del 20% sobre el seu salari base. Si aquestes funcions s'efectuen durant la meitat de la jornada o en menys temps, l'increment serà el 15%, aplicat al temps realment treballat.
  
2n Les quantitats iguals o superiors a l'increment fixat en aquest articles que estiguen establides o establisquen les empreses, seran respectades sempre que hagen sigut concedides pels conceptes d'excepcional penositat, toxicitat o perill, en aquest cas no serà exigible el pagament dels increments fixats en aquest articles. Tampoc estaran obligats a satisfer els increments mencionats, aquelles empreses que els tinguen inclosos, en igual o superior quantia, en el salari de qualificació del lloc de treball.
  
3º Si per qualsevol causa desaparegueren les condicions d'excepcional penositat, toxicitat o perill, es deixaran de pagar els increments indicats que, per tant, no tenen caràcter consolidable.
  
Article 46. Complemento de nocturnitat
  
Les hores retribuïdes durant el període comprés entre les 22.00 de la nit i les 6.00 de la matinada es retribuiran amb el complement denominat de nocturnitat, la quantia del qual es fixa en un increment del 25% del salari base que corresponga segons les taules salarials.
  
El complement de nocturnitat es pagarà íntegrament quan la jornada de treball i el període nocturn tinguen una coincidència superior a quatre hores; si la coincidència és de quatre hores o inferior a aquest temps la retribució que s'ha de pagar serà proporcional al nombre d'hores treballades durant el període nocturn.
  
S'exceptuen del que estableixen els paràgrafs anteriors, i per consegüent no s'escaurà compensació econòmica, en els supòsits següents:
  
- Les contractacions realitzades per a treballs que per la seua mateixa naturalesa es consideren nocturns com ara: guardes, porters, serenos o similars que siguen contractats per a realitzar les seues funcions de nit; en les retribucions fixades en la negociació col·lectiva d'àmbit inferior quedarà recollida aquesta circumstància.
  
- El personal que treballe en dos torns quan la coincidència entre la jornada de treball i el període nocturn siga igual o inferior a una hora.
  
Article 47. Complements per qualitat o quantitat de treball, primes o incentius
  
Són aquells complements salarials que haja de percebre el treballador per raó d'una millor qualitat o major quantitat de treball, estiguen o no units a un sistema de retribució per rendiments.
  
Es deixaran de percebre quan es constate que no es realitzen i, per tant, són no consolidables.
  
En les empreses on hi haja implantat o s'implante un sistema d'incentius a la producció, aquests complements es liquidaran conjuntament amb la salari establit per unitats de temps.
  
Article 48. Gratificacions extraordinàries
  
Es consideren gratificacions extraordinàries els complements de venciment periòdic superior al mes.
  
Els convenis col·lectius d'àmbit inferior adaptaran l'estructura dels dits complements, d'acord amb els criteris següents:
  
- S'estableixen dues gratificacions amb la denominació de paga d'estiu i paga de Nadal, que seran pagades, respectivament, abans del 30 de juny i del 20 de desembre, i es meritaran per semestres naturals, i per cada dia natural en què s'haja meritat el salari base.
  
- Meritació de les pagues:
  
Paga d'estiu: de l'1 de gener al 30 de juny
  
Paga de Nadal: de l'1 de juliol al 31 de desembre.
  
- La quantia d'aquests complements serà la que s'especifique per a cadascun dels grups o nivells en cadascuna de les taules provincials establides en aquest conveni, incrementades, en el cas que siga procedent, amb l'antiguitat consolidada que corresponga.
  
- Al personal que ingresse o cesse en l'empresa se li farà efectiva la part proporcional de les gratificacions extraordinàries conforme als criteris anteriors, en el moment de realitzar la liquidació dels seus havers.
  
Article 49. Vacances
  
1r Amb la denominació de vacances, s'implanta el complement salarial pel qual es retribueix el període de vacances anuals als treballadors.
  
2n El complement salarial que han de percebre per vacances comprendrà la mitjana de la totalitat de les retribucions salarials percebudes durant el trimestre natural immediatament anterior a la data de gaudiment de les vacances, a excepció de les hores extraordinàries i gratificacions extraordinàries.
  
3r Els treballadors que cessen durant el transcurs de l'any tindran dret que en la liquidació que se'ls practique, al moment de la seua baixa en l'empresa, s'integre l'import de la remuneració corresponent a la part de vacances meritades i no gaudides.
  
4t Al contrari, i en els cessaments de caràcter voluntari, si el treballador ha gaudit de les seues vacances, l'empresa podrà deduir de la liquidació que se li practique, la part corresponent als dies d'excés gaudits, en funció del temps de prestació d'activitat laboral efectiva durant l'any.
  
5é A efectes de la meritació de vacances, es considerarà com a temps efectivament treballat el corresponent a la situació d'incapacitat temporal, siga quina siga la seua causa. No obstant això, atés que el dret al gaudiment de vacances caduca amb el transcurs de l'any natural, aquest es perdrà si al seu venciment el treballador continua de baixa, encara que mantindrà el dret a percebre la diferència entre la retribució de vacances i la prestació d'incapacitat temporal de ser aquella de superior quantia. El mateix criteri s'aplicarà per als supòsits de cessament per acabament de contracte.
  
Article 50. Complement de conveni
  
El complement denominat de conveni es meritarà per cada dia efectivament treballat, en jornada normal, amb el rendiment normal i correcte, en la quantia que per a cada nivell o grup figure en les taules de les províncies d'aquest conveni autonòmic.
  
Article 51. Hores extraordinàries
  
1r És el complement salarial que haurà de percebre el treballador per l'excés de temps de treball efectiu que realitze sobre la duració de la jornada anual establida o la proporcional que corresponga.
  
2n Les hores extraordinàries realitzades seran compensades mitjançant descansos en l'equivalència de: 1 hora extra realitzada equivaldria a 1 hora i mitja de descans.
  
3º Subsidiàriament, les hores extres realitzades seran compensades mitjançant descansos i retribució, a raó de: 1 hora extra realitzada equivaldria a 1 hora de descans i mitja hora retribuïda al valor de l'hora ordinària.
  
4t Excepcionalment, les hores extres realitzades seran compensades mitjançant pagament en metàl·lic a raó de: 1 hora extra realitzada equivaldria al 130% del valor de l'hora ordinària.
  
5é L'opció respecto de la compensació en descansos o en metàl·lic correspondrà al treballador, independentment que si l'opció ho és per compensació per descansos, la data del seu gaudiment serà fixada per l'empresa durant els quatre mesos següents a la seua realització. Amb caràcter general s'acumularan els descansos per jornades completes.
  
6é El nombre d'hores extraordinàries que realitze cada treballador, llevat de les realitzades per a prevenir o reparar sinistres i altres danys extraordinaris i urgents, no podrà ser superior a 2 al dia, 20 al mes i 80 a l'any.
  
Article 52. Complement personal d'antiguitat
  
Les parts firmants del primer Conveni Col·lectiu General acordaren l'abolició definitiva del complement personal d'antiguitat i establiren les fórmules pertinents per a la seua compensació.
  
Article 53. Complement no salarial
  
1r S'entendran com complements no salarials les indemnitzacions o bestretes per despeses que hagen de ser realitzades pel treballador com a conseqüència de la seua activitat laboral.
  
2n El complement no salarial es meritarà per dia d'assistència al treball, i serà d'igual quantia per a tots els grups o nivells segons els valors que es fixen en les taules de les províncies d'aquest conveni col·lectiu, que hauran d'unificar en un únic valor de les diverses quantitats que pogueren fixar pels conceptes a què es refereix el present article, d'acord amb el paràgraf següent i a partir de l'entrada en vigor d'aquest conveni.
  
El complement no salarial substitueix els plus de transport o locomoció i plus de distància que amb igual o similar denominació estan fixats en els convenis d'àmbit inferior.
  
Article 54. Dietes / mitges dietes
  
1r La dieta és un concepte de meritació extra salarial, de naturalesa indemnitzatòria o compensatòria, i de caràcter irregular, que té com a finalitat el rescabalament o compensació de les despeses de manutenció i allotjament del treballador ocasiones com a conseqüència de la situació de desplaçament.
  
2n El treballador percebrà dieta completa quan, com a conseqüència del desplaçament no puga pernoctar en la seua residència habitual. Es meritarà sempre per dia natural.
  
3r Es meritarà mitja dieta quan, com a conseqüència del desplaçament el treballador afectat tinga necessitat de realitzar la menjada fora de la seua residència habitual i no li és subministrada per l'empresa, i puga pernoctar en la residència mencionada. La mitja dieta es meritarà per dia efectiu treballat.
  
4t Les dietes o mitges dietes es percebran sempre independentment de la retribució del treballador i en les mateixes dates que aquesta; però en els desplaçaments de més d'una setmana de duració, aquell podrà sol·licitar bestretes quinzenals a compte, i a justificar, sobre les dietes mencionades.
  
5é No es meritarà dieta o mitja dieta quan l'empresari organitze i pague la manutenció i l'allotjament del treballador desplaçat.
  
Així mateix, no es meritaran mitges dietes quan el desplaçament es realitze a distància inferior a 10 km del centre de treball.
  
Tampoc es meritaran mitges dietes quan, concorrent diversos centres de treball en el mateix terme municipal, es realitze el desplaçament a qualsevol d'ells.
  
6é L'import de la dieta completa i de la mitja dieta està fixat en les taules de l'annex VI del present conveni.
  
Article 55. Disposicions comunes
  
El conveni autonòmic precisa necessàriament les condiciones retributives i l'estructura econòmica que es recull en el conveni general.
  
Les retribucions que estiga percebent cada treballador afectat pel present conveni a la seua entrada en vigor, no es veuran minvades en cap cas en el seu conjunt i còmput anual com a conseqüència de la seua aplicació.
  
Article 56. Absorció i compensació
  
Les empreses afectades pel present conveni autonòmic podran compensar i absorbir els augments o les millores que en matèria de percepcions econòmiques es fixen en convenis o negociacions d'àmbit inferior al present, sempre que les percepcions econòmiques realment pagades als treballadors siguen superiors a les fixades en aquells en el seu conjunt i còmput anual.
  
L'absorció i compensació sols es podrà efectuar comparant globalment conceptes de naturalesa salarial o de naturalesa extra salarial i en còmput anual.
  
Article 57. Condicions i procediment per a la no aplicació del règim salarial establit en el conveni autonòmic
  
El conveni autonòmic incorpora, com a text normatiu, la clàusula següent de no aplicació dels increments salarials.
  
Les empreses podran sol·licitar la no aplicació dels increments salarials totals o parcials quan es donen els supòsits següents:
  
a) Quan l'empresa es trobe en situació legal de suspensió de pagaments, fallides, concurs de creditors o qualsevol altre procediment que haja declarat la situació d'insolvència provisional o definitiva de l'empresa, sempre que no hi haja cap expedient de regulació d'ocupació per aquestes causes, si n'hi ha s'ajustarà al que disposa l'apartat b)
  
b) Quan l'empresa es trobe en expedient de regulació d'ocupació que afecte, almenys, el 20% de la plantilla, originat per causes econòmiques, i sempre que haja sigut acceptat pels representants legals dels treballadors.
  
c) Quan l'empresa acredite, objectivament i fefaentment, situacions de pèrdues d'explotació que afecten substancialment l'estabilitat econòmica de l'empresa en els dos exercicis comptables anteriors al que es implantar aquesta mesura.
  
Es prendrà com a referència per al càlcul del resultat anteriorment mencionat els models de comptes anuals del Pla General Comptable, així com les despeses i els ingressos financers.
  
d) Quan s'esdevinga, en l'empresa afectada, un sinistre o sinistres la reparació dels quals supose una greu càrrega financera o de tresoreria. Aquesta circumstància no suposarà una possible no aplicació dels increments salarials sinó, en tot cas, una suspensió temporal en el seu pagament. Les parts afectades negociaran la duració d'aquesta suspensió. Una vegada produïda la recuperació econòmica es pagaran els increments objecte de suspensió amb afectes retroactius a la data d'inici de la no aplicació.
  
Procediment
  
Les empreses en què, al seu judici, concórreguen les circumstàncies expressades, comunicaran als representants legals dels treballadors en l'empresa el seu desig d'acollir-se al procediment regulat en aquest article, en el termini de trenta dies naturals comptats des de la publicació oficial d'aquests increments llevat del cas d), on el termini començarà a comptar des de la data del sinistre.
  
D'igual forma i en el mateix termini es comunicarà aquesta intenció a la Comissió Paritària del present conveni col·lectiu.
  
Quan en una empresa no hi haja representació legal dels treballadors, actuarà com a garant, practicant-se totes les actuacions contingudes en aquest article, la Comissió Paritària d'interpretació del present conveni col·lectiu.
  
Simultàniament a la comunicació l'empresa facilitarà a la representació legal dels treballadors la comunicació següent:
  
1.1 Documentació econòmica que consistirà en els balanços de situació i el compte de resultats dels dos últims anys.
  
1.2 La declaració a efectes de l'Impost de Societats també amb referència als dos últims anys.
  
1.3 Informe del Censor Jurat de Comptes quan hi haja obligació legal.
  
1.4 Pla de Viabilitat de l'Empresa.
  
En el supòsit recollit en l'apartat d) la documentació a què al·ludeixen els punts 1.1., 1.2. i 1.3. sols serà exigible respecte a l'exercici comptable immediat anterior. En aquest caso s'exigirà a més certificació del saldo de tresoreria existent en la data de presentació del sinistre.
  
Dins dels catorze dies naturals següents les parts s'hauran de pronunciar sobre la procedència o improcedència en l'aplicació d'aquesta clàusula.
  
El resultat d'aquesta negociació serà comunicat a la Comissió Paritària del present conveni col·lectiu en el termini dels cinc dies següents a haver-se produït l'acord o el desacord aportant la documentació utilitzada, i es procedirà en la forma següent:
  
a) En cas d'acord l'empresa i els representants dels treballadors comunicaran el percentatge d'increments salarials a aplicar, o la seua no aplicació.
  
La Comissió competent ratificarà o denegarà el dit acord.
  
b) En caso de no haver acord, la Comissió Paritària d'interpretació examinarà les dades posades a la seua disposició, demanarà la documentació complementària que estime oportuna i els assessoraments tècnics pertinent. Escoltarà les parts, i s'haurà de pronunciar sobre si, en l'empresa sol·licitant, concorren o no les circumstàncies exigides en el paràgraf primer d'aquesta clàusula.
  
Els acords de la Comissió Mixta del conveni col·lectiu es prendran per unanimitat.
  
Aquest procediment es tramitarà en el termini d'un mes a partir del moment que les parts traslladen el desacord a la Comissió Mixta d'interpretació; desacord que haurà de ser motivat en l'acta corresponent.
  
Els terminis establits en aquesta clàusula seran de caducitat a tots els efectes.
  
Els representants legals dels treballadors estan obligats a tractar i mantenir en la major reserva la informació rebuda i de les dades a què s'haja tingut accés com a conseqüència del que estableixen els paràgrafs anteriors i, per consegüent, observaran sobre tot això, sigil professional.
  
No podran fer ús d'aquesta clàusula les empreses durant dos anys consecutius.
  
Acabat el període de desvinculació les empreses afectades s'obliguen a procedir a l'actualització immediata dels salaris dels treballadors, per a això, s'aplicaran sobre els salaris inicials els diferents increments durant el temps que durà l'aplicació d'aquesta clàusula.
  
S'exceptua de l'aplicació del paràgraf anterior, la causa prevista en l'apartat d) d'aquest article, el procediment d'actualització del qual queda implícitament regulat en aquest apartat.
  
Capítol IX
  
Faltes i sancions
  
Capítol regulat en el II Conveni General de Derivats del Ciment i que es recull íntegrament en el present conveni autonòmic, com es desplega a continuació.
  
Article 58. Règim disciplinari
  
Els treballadors podran ser sancionats per la Direcció de les empreses d'acord amb la graduació de faltes i sancions que s'estableixen en els articles següents.
  
Article 59. Graduació de faltes
  
Les faltes comeses pel treballador es classificaran, atenent la seua importància, transcendència i intenció, en lleus, greus o molt greus.
  
Article 60. Faltes lleus
  
Es consideraran faltes lleus les següents:
  
1. D'una a quatre faltes de puntualitat en el període de 30 dies naturals sense causa justificada.
  
2. No comunicar amb l'antelació deguda la seua falta al treball per causa justificada, si no prova la impossibilitat de fer-ho.
  
3. L'abandó del treball sense causa justificada, encara que siga per temps breu, sempre que no afecte el bon funcionament de l'empresa ni pertorbe el treball dels altres treballadors, en aquests supòsits es considerarà com falta greu o molt greu.
  
4. Petites negligències en la conservació del material.
  
5. No comunicar a l'empresa els canvis de domicili.
  
6. Faltar al treball un dia al mes sense causa justificada.
  
7. L'embriaguesa ocasional.
  
8. Usar el telèfon o altres elements per a afers particulars sense la deguda autorització.
  
9. Traslladar-se d'una a una altra dependència de la fàbrica, tallers o oficines, sense que les necessitats del servei ho justifiquen, llevat que es tracte de representants legals dels treballadors en actuacions pròpies del seu càrrec.
  
10. Indagar o regirar els armaris o efectes personals dels companys sense la deguda autorització de l'interessat.
  
11. No aconseguir, voluntàriament, el rendiment normal exigible en una jornada durant un període de trenta dies naturals.
  
Article 61. Faltes greus
  
Es consideraran faltes greus les següents:
  
1. Més de quatre faltes no justificades de puntualitat en el període de 30 dies naturals.
  
2. Faltar dos dies al treball durant un mes sense justificació.
  
3. Intervenir en jocs en hores de treball.
  
4. La simulació de malaltia o accident.
  
5. La desobediència als superiors en qualsevol matèria de treball, sempre que l'ordre no implique condició vexatòria per al treballador o comporte risc per a la vida o salut tant d'ell com d'altres treballadors.
  
6. Simular la presència d'un altre treballador, valent-se'n de la firma o targeta de control.
  
7. La negligència o imprudència en el treball que n'afecte la bona marxa.
  
8. Realitzar treballs particulars en el centre de treball, així com utilitzar per a usos propis elements, equips o ferramentes de l'empresa, si no es compta amb l'autorització oportuna.
  
9. El trencament o violació del secret de reserva obligada si no es produeixen perjudicis a l'empresa.
  
10. Proporcionar informació falsa a la direcció o als superiors, en relació amb el servei o treball.
  
11. Els errors intencionats que es repetisquen amb freqüència i que originen perjudicis a l'empresa.
  
12. No advertir, amb la deguda diligència, els superiors de qualsevol anomalia d'importància que s'observe en les instal·lacions, màquines, material o locals.
  
13. Trobar-se en els locals de l'empresa sense causa justificada, fora dels horaris de treball, així com introduir-hi persones alienes a l'empresa sense la deguda autorització.
  
14. Negligències d'importància en la conservació o en la neteja de materials, màquines o instal·lacions que el treballador tinga al seu càrrec, quan se'n derive perill per als companys de treball.
  
15. No aconseguir, voluntàriament, el rendiment normal exigible en dues jornades durant un període de trenta dies naturals.
  
16. La reincidència en els fets o conductes qualificades com faltes lleus, llevat les de puntualitat dins d'un trimestres, quan haja mitjançant sanció escrita.
  
Article 62. Faltes molt greus
  
Es consideraran com faltes molt greus les següents:
  
1. Més de sis faltes de puntualitat no justificades comeses en el període de sis mesos.
  
2. Faltar al treball més de dos dies al mes sense causa justificada.
  
3. El frau, la deslleialtat i abús de confiança en l'exercici del treball; el furt i el robatori, tant als altres treballadors com a l'empresa o a qualsevol persona dins dels locals de l'empresa o fora durant actes de serveis.
  
4. Inutilitzar, destrossar o causar desperfectes maliciosament en matèries primeres, peces elaborades, obres, eines, ferramentes, màquines, aparells, instal·lacions, edificis, béns i departaments de l'empresa.
  
5. L'embriaguesa habitual o toxicomania si repercuteix negativament en el treball.
  
6. La revelació a tercers de qualsevol informació de reserva obligada, quan se'n puga derivar un perjudici sensible per a l'empresa.
  
7. La concurrència deslleial, segons el supòsits en l'article 21.1. de l'Estatut dels Treballadors.
  
8. Els maltractes de paraula o obra o faltes greus de respecte i consideració als superiors, companys o subordinats.
  
9. Causar accidentes greus als companys de treball per imprudència o negligència inexcusable.
  
10. L'abús d'autoritat per part de qui la tinga.
  
11. La disminució voluntària i continuada en el rendiment normal del treball.
  
12. L'emissió maliciosa o per negligència inexcusable d'informes erronis.
  
13. Autolesionar-se en el treball.
  
14. L'abandó del treball sense justificació quan ocasione evident perjudici per a l'empresa o siga causa d'accidents per a altres treballadors.
  
15. L'incompliment de les mesures de seguretat adoptades en el centre de treball quan implique risc d'accident greu.
  
16. La imprudència punible que cause danys greus en les instal·lacions de l'empresa (maquinària, edificis) o en la producció.
  
17. La desobediència als superiors que puga motivar trencament manifest de la disciplina, quan se'n derive perjudici notori per a l'empresa o per als altres treballadors.
  
18. L'assetjament sexual patit pel treballador o per la treballadora, entés com les conductes amb tendència libidinosa, no desitjades pel destinatari o destinatària, que generen un entorn laboral hostil i incòmode objectivament considerat, amb menyscapte del dret de la víctima de complir la prestació laboral en un ambient lliure d'ofenses de paraula i obra que atempten contra la seua intimitat personal.
  
19. La reincidència en els mateixos fets o conductes qualificades com faltes greus, llevat de les de puntualitat dins del mateix trimestre, sempre que hagen sigut objecte de sanció.
  
Article 63. Règim de sancions
  
Correspon a l'empresa la facultat d'imposar sancions en els termes d'allò estipulat en el present conveni.
  
La sanció de faltes greus i molt greus requerirà comunicació escrita motivada al treballador.
  
En qualsevol cas, l'empresa informarà els representants dels treballadors de les sancions imposades per faltes molt greus.
  
Article 64. Sancions
  
1r. Les sancions que les empreses puguen aplicar segons la gravetat i les circumstàncies de les faltes comeses, seran les següents:
  
A) Faltes lleus:
  
a) Amonestació verbal
  
b) Amonestació per escrit
  
B) Faltes greus:
  
a) Suspensió d'ocupació i sou d'1 a 15 dies
  
C) Faltes molt greus:
  
a) Suspensió d'ocupació i sou de 16 a 90 dies
  
b) Acomiadament
  
2n. Per a l'aplicació i graduació de les sancions que antecedeixen en el punt 1r, es tindran en compte:
  
a) El major o menor grau de responsabilitat de qui comet la falta.
  
b) La seua categoria professional.
  
c) La repercussió del fet en els altres treballadors i en l'empresa.
  
3r. Prèviament a la imposició de sancions per faltes greus o molt greus als treballadors que tinguen la condició de representant legal o sindical, els serà instruït expedient contradictori per part de l'empresa, en el qual seran escoltats, a part de l'interessat, els restants membres de la representació a què aquest pertanya, si n'ha.
  
L'obligació de instruir l'expedient contradictori al·ludit anteriorment s'estén fins a l'any següent a la cessació en el càrrec representatiu.
  
4t. En aquells supòsits en què l'empresa pretenga imposar una sanció als treballador afiliats a un sindicats, amb caràcter previ a la imposició d'aquesta mesura, haurà de donar audiència als delegats sindicats, si n'hi ha.
  
Article 65. Prescripció
  
La facultat de l'empresa per a sancionar per a les faltes lleis als deu dies, per a les faltes greus als vint dies i per a les molt greus als seixanta dies, a partir de la data en què aquella conegué la comissió, i en qualsevol cas als sis mesos d'haver-se comés.
  
Article 66. Expedient contradictori
  
La incoació d'expedient contradictori s'ajustarà a les normes següents:
  
a) S'iniciarà amb una ordre escrita del representant de l'empresa amb les designacions d'instructor i secretari.
  
Començaran les actuacions prenent declaració a l'autor de la falta i als testimonis, i s'admetran totes aquelles proves que hi aporten.
  
Seguidament seran escoltats el Comité d'Empresa, delegats de personal o la resta d'ells. I s'inclouran en les diligències de l'expedient totes aquells proves o al·legacions que aporten.
  
b) La tramitació de l'expedient, si no és necessari aportar proves de qualsevol classe que siguen de llocs distints a la localitat on s'incoe, s'acabarà amb la màxima diligència, una vegada incorporades les proves a l'expedient.
  
c) La resolució recaiguda es comunicarà per escrit, expressant les causes que la motivaren i les dates en què es produïren, i l'interessat haurà de firmar el duplicat. En el cas que es negue a firmar, se li farà la notificació davant de testimonis.
  
Es farà constar també la data de recepció d'aquest comunicat, el dia d'inici d'efectes de la sanció, així com el seu acabament, si n'hi ha.
  
Una còpia d'aquesta comunicació es lliurarà al Comité o delegats de personal que participaren en l'expedient, dins dels cinc dies hàbils següents a la recepció de l'escrit per l'infractor.
  
Capítol X
  
Seguretat i salut en el treball
  
Article 67. Compromís de desplegament
  
S'ajustarà al que disposa el Conveni General Estatal.
  
Capítol XI
  
Permisos, llicències i excedències
  
Capítol regulat en el II Conveni General de Derivats del Ciment i que es recull íntegrament en el present conveni autonòmic, com es desplega a continuació.
  
Article 68. Permisos i llicències
  
El treballador, amb avís previ i justificació, es podrà absentar del treball pel temps i en les condicions establides en l'annex V, quadre de permisos i llicències.
  
El preavís serà sempre obligatori, llevat de supòsits i situacions excepcionals i imprevisibles que no permeten preavisar de l'absència, cas en què s'acreditaran al seu moment suficientment.
  
Els efectes dels permisos i de les llicències s'estendran així mateix a les parelles de fet sempre que consten inscrites en el registre corresponent.
  
Article 69. Excedència forçosa
  
L'excedència forçosa es concedirà per designació o elecció per a un càrrec públic o sindical que impossibilite l'assistència al treball, i donarà lloc al dret a la conservació del lloc de treball i al còmput de l'antiguitat durant la seua vigència. El reingrés se sol·licitarà dins del mes següent al cessament en el càrrec públic o sindical, aquest es perdrà si es fa transcorregut aquest termini.
  
Article 70. Excedència voluntària
  
1. El treballador amb, almenys una antiguitat en l'empresa d'1 any, tindrà dret que se li reconega la possibilitat de situar-se en excedència voluntària per un termini no inferior a 1 any ni superior a 5. En els supòsits en què el treballador estiga subjecte a un contracte de duració temporal, la duració màxima de l'excedència voluntària, en cap cas, podrà superar la de la duració del contracte. Aquest dret sols podrà ser exercit de nou pel mateix treballador, si és el cas, si han transcorregut 4 anys des del final de l'excedència anterior, llevat de casos excepcionals, en què de mutu acord es podrà reduir aquest termini.
  
2. Els treballadors tindran dret a un període d'excedència computable a efectes d'antiguitat, no superior a 5 anys, per a atendre la cura de cada fill, tant quan ho siga per naturalesa com per adopció comptat des de la data de naixement o adopció. Aquest mateix dret d'excedència i en les mateixes condicions i duració podrà ser exercit pel treballador per a la cura de familiars fins a segon grau de consanguinitat o afinitat. Els fills successius donaran dret a un període d'excedència que, si és el cas, posaran fi al que s'estava gaudint. Quan el pare i la mare treballen, sols un d'ells podrà exercir aquest dret. Durant el primer any, a partir de l'inici de la situació d'excedència per a cura de fills de fins a 5 anys, es tindrà dret a la reserva del lloc de treball.
  
3. El treballador excedent tindrà dret al reingrés i incorporació automàtica, sempre que ho sol·licite amb, almenys, un mes d'antelació durant els tres primers anys d'excedència. Per als restants anys d'excedència conservarà tan sols un dret preferent al reingrés en les vacants, d'igual o similar categoria a la seua, que hi haja o es produïsca en l'empresa, i sempre que ho sol·licite amb, almenys, un mes d'antelació a l'acabament de l'excedència.
  
Article 71. Excedència especial
  
Els treballadors tindran, així mateix, dret, per una sola vegada, a un període d'excedència no superior, en cap cas, a 6 mesos, amb dret a la reserva del lloc de treball per als supòsits d'atenció personal cònjuge, pares, fills o germans en situació de malaltia o incapacitat que requerisca la dita assistència. Aquesta situació haurà de quedar necessàriament acreditada en el moment de la sol·licitud de l'excedència. L'incompliment per part del treballador excedent de la condició motivadora suposa un incompliment contractual per part del treballador que serà considerat com falta mol greu.
  
Ateses les característiques especials del present supòsit d'excedència, les parts podran fixar les condicions específiques d'aplicació d'aquesta.
  
Disposicions comunes per a les excedències
  
1. En les excedències en què concórrega la circumstància de temporalitat del contracte, la seua duració no es veurà alterada per la situació d'excedència del treballador, i en el cas d'arribar al seu terme durant el transcurs d'aquesta, s'extingirà aquest contracte prèvia la denúncia preavisada en el termini mínim de 15 dies, llevat de pacte en contrari.
  
L'incompliment del termini de preavís per part de l'empresari suposarà, exclusivament, l'obligació de compensar econòmicament el treballador en l'import dels dies de falta de preavís, al moment de la seua liquidació.
  
2. Durant el període d'excedència, el treballador, en cap cas, podrà prestar serveis que suposen una concurrència deslleial en relació amb l'empresa. Si ho fa així, perdrà automàticament el seu dret al reingrés.
  
3. Els treballadors excedents inclosos en Expedient de Regulació d'Ocupació, tindran els mateixos drets i obligacions que la resta dels treballadors.
  
Capítol XII
  
Representació col·lectiva
  
Capítol regulat en el II Conveni General de Derivats del Ciment i que es recull íntegrament en el present conveni autonòmic, com es desplega a continuació.
  
A. De la representació dels treballadors
  
Article 72. Comités d'Empresa i delegats de personal
  
El Comité d'Empresa i els delegats de personal tindran dret a rebre la informació, emetre informes i exercir la labor de vigilància sobre les matèries, expressament previstes per les normes legals vigents. Així mateix, gaudiran de les garanties en matèries disciplinàries, de no discriminació, exercici de llibertat d'expressió i disposició de crèdits horaris previstos en l'article 80.
  
Article 73. Eleccions sindicals-candidats
  
Els treballadors que tinguen 18 anys complits i una antiguitat mínima de 3 mesos en l'empresa, sempre que hagen superat el període de prova, seran elegibles en les eleccions a representants dels treballadors com es preveu en la secció segona, article 69 i següents de l'Estatut dels Treballadors..
  
Article 74. Crèdit horari
  
Els membres del Comité d'Empresa i els delegats de personal, disposaran d'un crèdit d'hores mensuals retribuïdes, d'acord amb l'escala següent:
  
- Centres de fins a 100 treballadors: quinze hores.
  
- Centres de 101 a 250 treballadors: vint hores.
  
- Centres de 251 o més treballadors: trenta hores.
  
La utilització del crèdit d'hores mensuals retribuïdes recollides en el paràgraf anterior, serà preavisada pel treballador afectat o pel sindicat o organisme que pertoque, amb l'antelació suficient. En tot cas, en la utilització del crèdit d'hores mensuals retribuïdes, per a activitats programades pel sindicat, el preavís es procurarà realitzar amb 48 hores d'antelació.
  
El crèdit d'hores mensuals retribuïdes dels membres del Comité d'Empresa o delegats de personal, podrà ser acumulable a qualsevol dels seus components, sense ultrapassar el màxim total. Aquesta acumulació es podrà computar per períodes de fins a 3 mesos.
  
Perquè puga operar l'acumulació prevista en el paràgraf anterior serà requisit indispensable que es preavise d'aquesta decisió a l'empresa amb una antelació mínima de 15 dies naturals. Si no s'observa aquest termini l'acumulació requerirà acord entre les parts.
  
No es comptabilitzaran dins del crèdit d'hores anteriorment assenyalat, el temps emprat en reunions convocades per la Direcció de l'empresa, ni el dels desplaçaments per a assistir a aquestes reunions, així com el temps emprat en la negociació de convenis, quan l'empresa estiga afectada per l'àmbit del dit conveni.
  
El crèdit d'hores fixat podrà ser també utilitzat per a l'assistència dels representants legals dels treballadors a cursos de formació o altres activitats sindicals similars determinades pel sindicat a què pertanyen, amb la convocatòria oportuna prèvia i posterior justificació d'assistència.
  
Els representants dels treballadors i delegats sindicals, durant l'exercici de les seues funcions de representació, percebran les retribucions establides en el capítol XI ?Permisos, llicències i excedències- d'aquest conveni (vegeu quadre de llicències).
  
Article 75. Dret de reunió
  
Els treballadors d'una empresa o centre de treball tenen dret a reunir-se en assemblea, que podrà ser convocada pels delegats de personal, Comité d'Empresa o de centre de treball o per nombre de treballadors no inferior al trenta-tres per cent de la plantilla. L'assemblea serà presidida, en tot cas, pel Comité d'Empresa o pels delegats de personal, mancomunadament, que seran responsables del seu normal desplegament, així com de la presència en l'assemblea de persones no pertanyents a l'empresa. Sols s'hi podran tractar els assumptes que prèviament consten inclosos en l'ordre del dia.
  
La presidència de l'assemblea comunicarà a la Direcció de l'empresa la convocatòria i els noms de les persones no pertanyents a l'empresa que assistiran a l'assemblea i acordarà amb aquesta les mesures necessàries per a evitar pertorbacions en l'activitat laboral normal. Quan, per qualsevol circumstància, no es puga reunir simultàniament tota la plantilla sense perjudici o alteracions en el desenvolupament normal de la producció, les diverses reunions parcials que s'hagen de realitzar es consideraran com una sola i datades en el dia de la primera.
  
Les assemblees es realitzaran fora de les hores de treball. La realització de l'assemblea es comunicarà a la Direcció de l'empresa amb una antelació mínima de 48 hores, indicant l'ordre del dia, les persones que ocuparan la presidència i la duració previsible.
  
B. Dels sindicats
  
Articulo 76. Delegat sindical
  
En aquelles empreses que compten amb una plantilla superior a 125 treballadors, la representació del sindicat la tindrà un delegat sindical en els termes previstos en l'article 10 de la Llei Orgànica 11/85 de Llibertat Sindical. Aquest delegat sindical haurà de ser membre de la representació unitària.
  
En aquells centres de treball amb una plantilla superior a 250 treballadors, la representació del sindicat la tindrà un delegat, en els termes previstos en l'article 10 de la Llei Orgànica 11/85.
  
El sindicat que al·legue posseir dret a trobar-se representat mitjançant titularitat personal en qualsevol empresa, ho haurà d'acreditar davant d'aquesta en forma fefaent, i aquesta reconeixerà, tot seguit, al delegat mencionat la seua condició de representant del sindicat a tots els efectes.
  
Els delegats sindicals tindran les competències, garanties i funcions reconegudes en les lleis o normes que les despleguen.
  
El delegat sindical haurà de ser el treballador que es designarà d'acord amb els estatuts del sindicat o central a qui representa, i tindrà reconegudes les funcions següents:
  
- Recaptar quotes i distribuir informació sindical, fora de les hores de treball, i sense pertorbar l'activitat normal de l'empresa.
  
- Representar i defensar els interessos del sindicat a qual representa i dels seus afiliats, en el centre de treball, i servir d'instrument de comunicació entre el sindicat o central sindical i la Direcció de la empresa.
  
- Assistir a les reunions del Comité d'Empresa del centro de treball i Comité de Seguretat i Higiene en el treball amb veu i sense vot.
  
- Tenir accés a la mateixa informació i documentació que l'empresa posa a disposició del Comité d'Empresa, respectant-se les mateixes garanties reconegudes per la llei i pel present conveni als membres del Comité d'Empresa, i estarà obligat a guardar sigil professional en totes aquelles matèries en què legalment pertoque.
  
- Serà informat i escoltat per la Direcció de l'empresa en el tractament d'aquells problemes de caràcter col·lectiu que afecten, en general, els treballadors del seu centre de treball, i particularment els afiliats al seu sindicat que treballen en el dit centre.
  
El delegat sindical cenyirà les seues tasques a la realització de les funcions sindicals que li són pròpies, ajustant, en qualsevol cas, la seua conducta a la normativa legal vigent.
  
Les seccions sindicals dels sindicats més representatius tindran dret a la utilització d'un local, on podran dur a terme les seues activitats, en aquells centres de treball amb més de 250 treballadors.
  
- Participació en les negociacions dels convenis col·lectius: als delegats sindicals que participen en les comissions negociadores de convenis col·lectius, mantenint la seua vinculació com a treballadors en actiu d'alguna empres, els seran concedits permisos retribuïts per aquestes a fi de facilitar-los la seua labor com a negociadors i durant el transcurs de la negociació mencionada, sempre que l'empresa estiga afectada directament pel conveni col·lectiu de què es tracte.
  
- Reunir-se, fora de les hores de treball i sense pertorbar l'activitat normal de l'empresa, amb els treballadors d'aquesta afiliats al seu sindicat.
  
- Inserir comunicats en els taulers d'anuncis, previstos a aquest efecte, que puguen interessat els afiliats al sindicat i els treballadors del centre.
  
- Els delegats sindicals, sempre que no formen part del Comité d'Empresa, disposaran d'un crèdit d'hores mensuals retribuïdes, en iguals termes i contingut que els recollits en l'article 80 d'aquest conveni.
  
- Aquells convenis col·lectius d'àmbit inferior que, a l'entrada en vigor del present conveni fixen un referent de plantilla inferior a l'establit en aquest articulat per a la designació de delegat sindical, la mantindran.
  
Article 77. Quota sindical
  
En els centres de treball, a sol·licitud formulada per escrit per cadascun dels treballadors afiliats a les centrals o sindicats legalment constituïts, les empreses descomptaran, en la nòmina mensual, a aquests treballadors l'import de la quota sindical corresponent.
  
El pagament de la quantitat recaptada per l'empresa es farà efectiu, per mesos vençuts, al sindicat corresponent, mitjançant transferència al seu compte bancari.
  
Les empreses efectuaran les deduccions mencionades, llevat d'indicació en contrari, durant període d'un any.
  
El treballador podrà, en qualsevol moment, anul·lar per escrit l'autorització concedida.
  
Article 78. Excedències sindicals
  
El personal amb antiguitat de tres mesos que exercisca o siga cridat a exercir un càrrec sindical en els òrgans de govern provincials, autonòmics o nacionals d'una central sindical que haja firmat el conveni, tindrà dret a una excedència forçosa pel temps que dure el càrrec que la determina.
  
Per a accedir el treballador a aquesta excedència, haurà d'adjuntar a la comunicació escrita a l'empresa, el certificat de la central sindical corresponent on conste el nomenament del càrrec sindical de govern per al qual haja sigut elegit.
  
El treballador excedent forçós té l'obligació de comunicar a l'empresa, en un termini no superior al mes, la desaparició de les circumstàncies que motivaren la seua excedència, en cas de no efectuar-la en aquest termini, perdrà el dret al reingrés.
  
El reingrés serà automàtic i obligatori i el treballador tindrà dret a ocupar una plaça del mateix grup o nivell i lloc de treball que tenia abans de produir-se l'excedència forçosa.
  
El temps d'excedència es computarà com d'antiguitat al servei de l'empresa.
  
Capítol XIII
  
Ordenació i organització del treball
  
Capítol regulat en el II Conveni General de Derivats del Ciment i que es recull íntegrament en el present conveni autonòmic, com es desplega a continuació.
  
Article 79. Direcció i control del treball
  
L'organització i ordenació del treball és facultat de l'empresari, o persona en qui delegue, que podrà implantar els sistemes interns de control que considere oportuns per a verificar el compliment pel treballador de les seus obligacions i deures laborals, que s'haurà d'exercir amb subjecció al que estableix aquest conveni les altres normes aplicables.
  
En conseqüència té la facultat d'organitzar-lo de manera que puga aconseguir el màxim rendiment en tots els aspectes: mà d'obra, materials temps, etc., fins al límit racional i científic que permeten els elements de què disposa i la necessària col·laboració del personal per a aquest objecte, amb subjecció al que estableix el present conveni i les altres normes d'aplicació.
  
Són facultats de l'empresari, entre altres, les següents:
  
a) La qualificació del treball i de productivitat industrial generalment admesos.
  
b) La determinació dels sistemes d'organització o mesurament del treball encaminats a obtenir i assegurar els màxims rendiments dels elements, màquines o instal·lacions, ateses les necessitats generals de l'empresa o les específiques d'un determinat departament, secció o lloc de treball.
  
c) L'adjudicació del nombre de màquines o de tasques necessàries per a la saturació del lloc de treball. La regulació de l'adaptació de les càrregues de treball, rendiment i tarifes a les condicions que resulten del canvi de mètodes operatoris, procés de fabricació, canvi de matèries, màquines o condicions tècniques d'aquestes.
  
d) La fixació d'índexs de deixalles, normes de qualitat i normes tècniques de treball.
  
e) L'exigència d'una vigilància, atenció i neteja de la maquinària i utillatge encomanats al treballador.
  
f) El canvi de treball i la redistribució del personal de l'empresa d'acord amb les conveniències de la producció i de l'organització, amb subjecció als criteris de mobilitat dins de la pertinença a grups professionals.
  
g) Introduir, durant qualsevol període d'organització del treball, les modificacions necessàries o convenients en els mètodes, distribució del personal, variacions tècniques de les màquines, utillatge, fórmules, etc.
  
h) El manteniment del normal desenvolupament de les relacions laborals.
  
i) Establir o variar les fórmules per al càlcul d'incentius.
  
j) Exigir l'activitat normal a la totalitat del personal de l'empresa.
  
Les facultats empresarials descrites seran, en tot cas, exercides sense menyscapte de les competències atribuïdes als representants legals dels treballadors.
  
En cas de disconformitat dels treballs, exposada a través dels seus representants legals, es mantindran les normes existents en l'empresa en espera de la resolució dels òrgans a què pertoque.
  
Article 80. Prestació del treball
  
1. El treballador està obligat a realitzar el treball convingut, complint les ordres o instruccions de l'empresari en l'exercici regular de les seues facultats directives, i si no n'hi ha, els usos i costums, i haurà d'executar tots aquells treballs, operacions o activitats que se li ordenen dins de la comesa general de la seua competència professional.
  
Així mateix, haurà de prestar major treball o distint del convingut en els casos de necessitat urgent de prevenir mals, remeiar accidents o danys patits.
  
2. El treballador haurà de donar compte immediat als seus caps directius dels entrebancs que observe en la realització del seu treball, així com de les faltes o defectes que advertisca en les eines, ferramentes, màquines o instal·lacions relacionades amb la seua comesa, que al seu torn haurà de mantenir en estat de funcionament i utilització en els que d'ell depenga.
  
3. Fora dels centres de treball o de la seua jornada laboral, queda prohibida, llevat d'expressa autorització de l'empresari o dels qui el represente, la utilització de màquines, ferramentes, aparells, instal·lacions o locals de treball.
  
4. Per a la deguda eficàcia de la política de prevenció d'accidents en el treball, els treballadors estan obligats a utilitzar els mitjans de protecció que els facilite l'empresari en compliment de la normativa reguladora corresponent.
  
5. Com a manifestació dels deures generals de col·laboració i bona fe que regeixen la prestació del treball, el treballador està obligat a mantenir els secrets relatius a l'explotació i els negocis de l'empresa.
  
Article 81. Treball «a temps o jornada»
  
Llevat de pacte en contrari, es presumeix que la prestació de treball es concerta en la modalitat denominada «a temps o jornada» en què la retribució es fixa atenent la duració del treball i el rendiment normal definit en aquest conveni i la contrapartida del qual la constitueixen les taules salarials de les províncies d'aquest conveni col·lectiu, sempre que el treballador arribe, en aquest tems, al rendiment normal que li siga exigible.
  
Article 82. Treball a tasca
  
El treball a tasca consisteix en la realització, per jornada, d'una determinada quantitat de treball independentment del temps invertit en la seua realització.
  
Si el treballador acaba la tasca abans de concloure la jornada diària, l'empresa podrà oferir-li i aquest acceptar o no, entre continuar prestant els seus serveis fins a l'acabament de la jornada, o que abandone el treball, donant-la per acabada.
  
En el primer cas, l'empresa haurà de pagar el temps que hi haja entre l'acabament de la tasca i la conclusió de la jornada diària, com si es tractara d'hores extraordinàries, però sense que es computen a l'efecte del límit fixat per a aquestes en l'article 35.2 de l'Estatut dels Treballadors i sense que es puga exigir durant aquest període un rendiment superior al normal.
  
Article 83. Treball a destall
  
En els treballs a destall o per unitat d'obra i a efectes de la seua retribució, sols s'atén la quantitat i qualitat de l'obra o treball realitzat, que es pagarà per mòduls o unitats determinades, independentment del temps invertit en la seua realització, si bé es pot estipular un termini per a l'acabament, cas en què s'haurà d'acabar dins d'aquest.
  
Article 84. Treball a prima o incentiu
  
Les empreses podran establir per als treballs no mesurats científicament sistemes d'incentivació o primes a la producció, de manera que a un major rendiment en el treball corresponguen normalment uns ingressos superiors als ordinaris.
  
Si en qualsevol dels treballs remunerats amb incentiu a destall, tasca, amb prima a la producció o per tasca i unitat d'obra a què es refereix aquest capítol, no es produeix el rendiment exigible per causes imputables a l'empresa, a pesar de posar el treballador en l'execució de l'obra la tècnica, l'activitat i la diligència necessàries, aquest tindrà dret a percebre el 50% de la mitjana de les primes obtingudes en el mes anterior durant els primers 30 dies, el 25% durant els 30 dies posteriors i el 10% durant els 30 dies següents, a partir d'aquest últim període cessarà l'obligació de l'empresa de remunerar cap quantitat per aquest concepte.
  
Si les causes que motivaren la disminució del rendiment són accidentals i no s'estenen a tota la jornada, s'haurà de compensar el treballador el temps que dure la disminució.
  
Quan els motius no siguen imputables a descurança o negligència de l'empresa i independentment de la voluntat del treballador, es pagarà als treballadors afectats a raó del salari base. Entre altres casos es poden considerar la falta de fluid elèctric, avaries en màquines, espera de força o de materials, falta o disminució de comandes i altres anàlegs.
  
Per a acreditar el dret al salari bonificat o al salari base en els supòsits anteriors, és indispensable que el treballador haja romàs en el lloc de treball.
  
Article 85. Organització científica del treball
  
Als efectes de l'organització científica del treball en les empreses incloses en aquest conveni que apliquen aquest sistema, i tots aquells que siguen convenients per a la seua millor marxa i funcionament, es tindran en compte les definicions següents:
  
a) Activitat normal: s'entén per activitat normal, l'equivalent a 60pints Bedaux, 100 centesimals o la referència que fixe qualsevol altre sistema de mesurament científic del treball, calculat per mitjà de cronòmetres per qualsevol dels sistemes coneguts o bé aplicant-hi la tècnica d'observacions instantànies denominades «mostreig de treball»
  
b) Activitat òptima: és la que correspon als sistemes de mesurament amb els índexs 80 o 140 en els sistemes Bedaux o centesimal, respectivament, o la seua equivalència en qualsevol altre sistema de mesurament científic del treball.
  
c) Rendiment normal: és la quantitat de treball que un operari efectua en una hora d'activitat normal.
  
d) Rendiment òptim: és la quantitat de treball que un operari efectua en una hora d'activitat òptima.
  
e) Temps màquina: és el que empra una màquina en produir una unitat de tasca en condicions tècniques determinades.
  
f) Temps normal: es l'invertit per un treballador en una determinada operació en activitat normal, sense incloure-hi temps de recuperació.
  
g) Treball lliure: és aquell en què l'operari pot realitzar l'activitat òptima durant tot el temps. La producció òptima en el treball lliure correspon al treball òptim.
  
h) Treball limitat en activitat normal: és aquell en què l'operari no pot realitzar l'activitat òptima durant tot el seu temps La limitació pot ser deguda al treball de la màquina, al fet de treballar en equips o les condicions del mètode operatiu. Als efectes de remuneració, els temps d'espera deguts a qualsevol de les anteriors limitacions seran pagats com si es treballara activitat normal.
  
i) Treball limitat en activitat òptima: l'activitat òptima s'obtindrà tenint en compte que el temps de producció mínim és el ?temps màquina- realitzat en activitat òptima. En els casos corresponents es calcularan les interferències i pauses de màquina o equip.
  
Les empreses que no tinguen implantat un sistema de racionalització en els seus centres de treball, en la data de publicació del present conveni, podran establir-lo i, en tot cas, podran determinar el rendiment normal corresponent a cada lloc de treball, a aquest efecte fixaran la quantitat i la qualitat de la labor que s'ha d'efectuar, així com les restants condicions mínimes exigibles, sense que no fer-ho signifique o puga interpretar-se com a renúncia a aquest dret.
  
Article 86. Treball remunerat amb incentiu. Criteris de valoració
  
Per al seu càlcul i establiment es tindran en compte les circumstàncies següents:
  
a) Grau d'especialització que el treball que s'ha de realitzar requerisca segons la mecanització de la indústria.
  
b) Esforç físic i atenció que la seua execució origine.
  
c) Duresa i qualsevol altra circumstància especial de treball que haja de realitzar.
  
d) Medi ambient en què el treball es realitze, així com les condicions climatològiques del lloc on s'haja de fer.
  
e) La qualitat dels materials emprats.
  
f) La importància econòmica que la labor que s'ha de realitzar tinga per a l'empresa i la marxa normal de la seua producció.
  
g) Qualsevol altra circumstància de caràcter anàleg a les enumerades.
  
Article 87. Procediment d'implantació, supressió i revisió dels sistemes de treball
  
El procediment per a la implantació dels sistemes d'organització del treball serà el següent:
  
1r. L'empresa notificarà per escrit als representants dels treballadors, si n'hi ha, amb quinze dies d'antelació, el propòsit d'implantar un sistema o un mètode tècnic d'organització del treball, adjuntant-hi la informació necessària.
  
2n. Transcorregut el termini anterior, si no s'ha produït acord, l'empresa haurà de sotmetre la decisió a l'Autoritat Laboral. Els representants dels treballadors disposaran d'un termini improrrogable de 5 dies, des de la sol·licitud, per a emetre informe raonat. Transcorreguts 15 dies des de la sol·licitud el silenci administratiu tindrà caràcter positiu.
  
3r. El període de prova del nou sistema tindrà una duració que podrà ser inferior a dos mesos. Durant el període mencionat es garantirà al treballador el salari mitjà que estiga percebent..
  
4t. Abans d'acabar el període de prova, els representants dels treballadors, o aquests si no n'hi ha, podran expressar el seu desacord, raonat i per escrit davant la Direcció de l'empresa.
  
5é. En el termini de deu dies, després de rebre l'escrit mencionat, l'empresa decidirà sobre les qüestions que plantegen les reclamacions mencionades en el punt anterior. Contra les decisions de l'empres, es podrà recórrer al jutjat social, i es prolongarà el període prove mentre aquest no s'hi pronuncie.
  
6é. Durant el període de prova, abans de l'entrada en vigor del nou sistema, s'exposaran en els centres de treball les característiques de la nova organització i les tarifes corresponents. D'igual manera s'actuarà en els casos de revisió del sistema, mètodes o tarifes que impliquen modificacions d'aquestes últimes.
  
Article 88. Revisió o modificació dels sistemes
  
La revisió dels mètodes o tarifes d'incentius es podrà efectuar per l'empresa o a petició dels representants dels treballadors, per algun dels fets següents:
  
1r. Quan s'aconseguisquen repetidament activitats amb les percepcions que superen el 100 per 100 de les assenyalades per a primes i anàlogues, o en el 40 per 100 de les activitats mesurades.
  
2n. Quan les quantitats de treball realitzades no es corresponguen sistemàticament amb les normals establides.
  
3r. Per reforma dels mètodes i procediments industrials, motivada per modernització, mecanització o automatització dels llocs de treball.
  
4t. Quan en la confecció de les tarifes s'haja incorregut en indubtable error de càlcul.
  
5é. Quan qualsevol altra circumstància ho aconselle.
  
Capítol XIV
  
Formació professional
  
Capítol regulat en el II Conveni General de Derivats del Ciment i que s'assumeix íntegrament en el present conveni autonòmic, com es desplega a continuació.
  
Article 89 Plans de formació
  
S'ajustarà al que disposa el Conveni Col·lectiu General Estatal.
  
Article 90. Comissió Paritària sectorial de formació
  
S'ajustarà al que disposa el Conveni Col·lectiu General Estatal.
  
Article 91. Dels temps emprats en formació contínua i dels permisos individuals de formació
  
Primer. Dels temps emprats en formació contínua
  
Per a aquells treballadors que assistisquen a accions formatives presencials, el 50% de les hores que necessite aquesta acció serà dins de la jornada laboral, o es deduiran d'aquesta en el dit percentatge, sempre que es donen les condicions següents:
  
a) L'empresa podrà denegar l'assistència d'un treballador a una acció formativa, mitjançant resolució motivada, per raons tècniques, organitzatives o de producció. En cas de denegació el treballador podrà recórrer a la Comissió Paritària perquè aqueste mitjance en la resolució del conflicte.
  
b) El 50% de les hores a càrrec de l'empresa suposarà un màxim anual de 30 hores per treballador, i es podrà distribuir en una o diverses accions formatives.
  
c) El treballador sol·licitant haurà d'haver superat el període de prova i tenir, en tot cas, una antiguitat mínima d'un mes en l'empresa.
  
d) Durant les hores formatives a càrrec de l'empresa, el treballador tindrà dret al salari que li correspondria com si estiguera treballant en hora ordinària.
  
e) El treballador haurà d'acreditar davant l'empresa l'assistència a l'acció formativa corresponent.
  
Segon. Permisos individuals de formació
  
A través de la negociació col·lectiva, es podran establir els termes concrets d'utilització dels permisos individuals de formació ?que en qualsevol cas s'adequaran al que disposa l'article 12 del III ANFC?, procurant, d'una banda, una utilització homogènia entre tots els estaments de la plantilla, establint, si és necessari, percentatges per grups professionals, i de l'altra, la participació dels representants dels treballadors en el procés d'autorització del permís per part de l'empresa.
  
Així mateix, les parts es comprometen a difondre i promoure la utilització dels permisos individuals de formació.
  
A efectes merament estadístics, les empreses informaran anualment a la Comissió Paritària sectorial de formació dels permisos individuals sol·licitats pels seus treballadors.
  
Article 92. Accions complementàries i d'acompanyament
  
Les accions complementàries i d'acompanyament a la formació han de ser l'instrument que permeta realitzar els estudis necessaris per a conéixer amb major profunditat la realitat del sector i amb això identificar les seues necessitats de formació, tant en noves competències professionals, com en aquelles on es detecten mancances.
  
De la mateixa manera, han de servir per a millorar la qualitat i l'eficàcia de la formació contínua, incorporant-hi les metodologies i eines més avançades amb les característiques pròpies del sector de derivats de ciment, així com, mitjançant l'anàlisi de qualsevol altre aspecte que les parts consideren d'importància per a el desplegament de la formació en el sector.
  
Les comissions paritàries sectorials establiran les prioritats en cada convocatòria. En tot cas prioritzarà aquells projectes consensuats per les organitzacions que integren la Comissió Paritària sectorial
  
Disposició transitòria
  
L'aplicació d'allò regulat en aquest capítol sobre formació contínua queda supeditat a l'existència de disponibilitats pressupostàries i a l'entrada en vigor de las normes que despleguen l'Acord Nacional de Formació Contínua.
  
Disposició final
  
S'autoritza la Comissió Paritària sectorial de formació perquè dicte totes aquelles normes que resulten procedents a fi d'aconseguir l'òptima gestió dels recursos destinats a la formació professional en el sector.
  
Capítol XV
  
Suspensió temporal dels contractes de treball
  
Capítol regulat en el II Conveni General de Derivats del Ciment i que es recull íntegrament en el present conveni autonòmic, com es desplega a continuació.
  
Article 93. Procediment
  
Les parts firmants del present conveni acorden establir les normes de procediment següents, quan les circumstàncies així ho determinen, segons el que estableix el II Conveni General:
  
1r Les empreses podran sol·licitar suspendre temporalment els seus contractes de treball, quan concórrega alguna de les circumstàncies següents:
  
A) Quan les existències superen els dos mesos d'estoc de producció en qualsevol data de l'any.
  
B) Excepcionalment les empreses podran sol·licitar aquesta suspensió sempre que les seues existències superen els 30 dies d'estoc, encara que no superen els 2 mesos de producció si, prèviament, les comissions mixtes paritàries d'interpretació dels convenis d'àmbit inferior ho hagueren comprovat i emés informe favorable en aquest sentit, valorant per a això tots els factors factores causants d'aquesta situació.
  
2n La duració d'aquesta suspensió no podrà superar els 2 meses en un període d'un any per a cada treballador.
  
3r El cessament temporal podrà afectar la totalitat o part de la plantilla, i podrà ser aplicable en forma ininterrompuda o discontínua. En el cas que el cessament temporal afecta solament una part de la plantilla de l'empresa, i mentre es mantinga aquesta situació, o la resta de la plantilla no podrà excedir en el seu treball del rendiment normal, ni efectuar hores extraordinàries.
  
4t En cas d'autoritzar la suspensió, el personal afectat percebrà la seua retribució de la forma següent:
  
La prestació que ha de percebre el treballador, sumades les aportacions de l'entitat gestora i l'empresa, no podrà superar, en cap cas, la quantia de la base reguladora de la prestació per desocupació que li corresponga, una vegada deduïda la part proporcional de gratificacions extraordinàries. Les gratificacions extraordinàries seran percebudes pel treballador íntegrament en els termes i en les dates previstos amb caràcter general per a aquestes.
  
5é La tramitació en les actuacions procedimentals de la suspensió temporal dels contractes de treball s'ajustarà a les previsions de l'article 47 de l'Estatut dels Treballadors, encara que en els seus termes es reduirà sempre a la meitat. En cas que durant la vigència del present conveni, s'aplicaren noves normes, aquestes substituiran les ací recollides. En tots els casos, els terminis previstos en la normativa assenyalada es reduiran a la meitat.
  
6é Totes les peticions que es cursen s'hauran de fer sota el principi d'autonomia de les parts per a negociar i amb el coneixement dels representants legals dels treballadors.
  
7é Cas de no afectar la suspensió tota la plantilla s'haurà d'aplicar, dins del mateix grup del personal, un sistema de rotació entre una suspensió i una altra, siga quin siga l'exercici en què es fera ús d'aquesta facultat, en funció de la configuració de la plantilla.
  
8é L'encarregada de coordinar totes les actuacions seria la Comissió Mixta Paritària d'interpretació del conveni, en el seu àmbit funcional que estudiarà cada cas i recomanarà la procedència o no de la suspensió esmentada. Les parts afectades podran vincular-se o no a aquesta recomanació.
  
Capítol XVI
  
Procediments voluntaris extrajudicials de
  
solució de conflictes col·lectius
  
Capítol regulat en el II Conveni General de Derivats del Ciment i que es recull íntegrament en el present conveni autonòmic, com es desplega a continuació.
  
Article 94. Preàmbul
  
Les parts signatàries del present conveni estimen necessari establir procediments voluntaris de solució dels conflictes de caràcter col·lectiu, en no esgotar les tasques encomanades a la Comissió Mixta Paritària les necessitats que sobre això puguen sorgir per les divergències entre empreses i treballadors, en relació amb l'aplicació i interpretació d'allò pactat en aquest conveni col·lectiu i la seua adequació a les circumstàncies en què es presta i realitza el treball en cada empresa.
  
Seran susceptibles de sotmetre's als procediments voluntaris de solució de conflictes, aquelles controvèrsies o disputes laborals que comprenguen una pluralitat de treballadors, o en les que la interpretació, objecte de la divergència, afecta interessos supra personals o col·lectius. Així mateix, tindran caràcter de conflictes col·lectius aquells que, a pesar de ser promoguts per un treballador individual, la seua solució siga extensible o generalitzable a un grup de treballadors.
  
Els procediments voluntaris per a la solució de conflictes col·lectius hauran de ser promoguts a través de les associacions patronals i sindicals firmants del present conveni col·lectiu autonòmic i comprendran les alternatives de procediment següents:
  
1ª Interpretació aportada al si de la Comissió Mixta Paritària.
  
Aquesta resolució es produirà d'acord amb el que preveu aquest conveni.
  
2ª Mediació.
  
3ª Arbitratge.
  
Article 95. Mediació
  
El procediment de mesurament no estarà subjecte a cap tramitació preestablida, llevat de la designació del mediador i la formalització de l'avinença que, si és el cas, assolisca.
  
El procediment de mediació serà voluntari i requerirà acord de les parts, que faran constar documentalment el contingut de les divergències, designaran el mediador i assenyalaran la gestió o les gestions sobre les quals versarà la seua funció. Se'n trametrà una còpia a la Comissió Mixta Paritària.
  
La designació del mediador la faran de mutu acord les parts, preferentment d'entre els experts que figuren inclosos en les llistes que aprove la Comissió Mixta Paritària.
  
La Comissió comunicarà el nomenament al mediador, i li notificarà a més tots aquells aspectes que siguen necessaris per al compliment de la seua comesa.
  
Sense perjudici d'allò estipulat en els paràgrafs anteriors, qualsevol de les parts es podrà dirigir a la Comissió Mixta Paritària i sol·licitar els seus bons oficis perquè promoga la mediació. Feta aquesta proposta, la Comissió Mixta Paritària es dirigirà a les parts en conflicte i els oferirà la mediació.
  
Si no existeix aquesta petició, quan hi haja raons fonamentades per a això, la Comissió Mixta Paritària podrà, per unanimitat, acordar dirigir-se a les parts instant-les que sol·liciten la solució del conflicte a través de la mediació.
  
Les propostes de solució que oferisca el mediador a les parts, podran ser lliurement acceptades o rebutjades per aquestes. En cas d'acceptació, l'avinença aconseguida tindrà la mateixa eficàcia que allò pactat en conveni col·lectiu.
  
Aquest acord es formalitzarà per escrit, i se'n presentarà còpia a l'Autoritat Laboral competent. Als efectes i en el termini previst en l'article 90 de l'Estatut dels Treballadors.
  
Article 96. Arbitratge
  
Mitjançant el procediment d'arbitratge, les parts en conflicte acorden, voluntàriament, encomanar a un tercer i acceptar per anticipat la solució que aquest dicte sobre les seues divergències.
  
L'acord de les parts promovent l'arbitratge serà formalitzat per escrit, es denominarà compromís arbitral i constarà, almenys, dels aspectes següents:
  
- Nom de l'àrbitre o àrbitres designats.
  
- Qüestions que se sotmeten a laude arbitral i, si és el cas, criteris de comú acord que es consideren que han de ser observats, així com termini per a dictar-lo.
  
- Data i firma de les parts.
  
D'aquest acord es faran arribar còpies de compromís arbitral a la Comissió Mixta Paritària i, a efectes de constància i publicitat, a l'Autoritat Laboral competent.
  
La designació de l'àrbitre o àrbitres serà lliure i recaurà en experts imparcials. Es durà a terme el nomenament en igual forma que l'assenyalada per als mediadors en l'article precedent d'aquest conveni col·lectiu.
  
La resolució arbitral serà vinculant i immediatament executiva i resoldrà, motivadament, totes i cadascuna de les qüestions fixades en el compromís arbitral. El laude arbitral s'haurà de notificar en el termini màxim de 10 dies hàbils a partir de la designació de l'àrbitre. Excepcionalment, i, atenent les dificultats del conflicte i la seua transcendència, es podrà prorrogar el termini mencionat, i, en tot cas, s'haurà de dictar el laude abans del transcurs de 30 dies hàbils; així mateix, serà notificat a la Comissió Mixta Paritària i a l'Autoritat Laboral competent.
  
El laude emés podrà ser impugnat davant la jurisdicció social, segons la modalitat que pertoque.
  
La impugnació del laude podrà basar-se en:
  
- Excés quant als límits i els punts que les parts han sotmés a arbitratge.
  
- Infracció pel contingut del laude d'algunes normes de dret necessari.
  
- Inobservança dels criteris considerats per les parts i traslladats al seu moment a l'àrbitre per a la resolució de l'arbitratge.
  
La resolució serà objecte de dipòsit, registre i publicació a idèntics efectes dels previstos en l'article 90 de l'Estatut dels Treballadors.
  
La resolució arbitral tindrà la mateixa eficàcia d'allò pactat en el conveni col·lectiu.
  
Article 97. Disposicions comunes de la mediació i arbitratge
  
Una vegada formalitzat el compromís de mediació o arbitratge precedent, les parts s'abstindran d'instar qualssevol altres procediments sobre la qüestió o qüestions subjectes a aquests.
  
Quan un conflicte col·lectiu haja sigut sotmés a arbitratge, les parts s'abstindran de recórrer a vaga o tancament patronal per les causes objecte de controvèrsia mentre duren els procediments d'arbitratge.
  
Els procediments de mediació i arbitratge es caracteritzaran pels principis de contradicció i igualtat entre les parts. El mediador o àrbitre podrà demanar l'auxili d'experts, si és necessari.
  
Els procediments de mediació i arbitratge regulats en el present capítol tindran caràcter prioritari respecte d'aquells altres que estiguen regulats en àmbits territorials inferiors a l'estatal, quan les qüestions i els conflictes de caràcter col·lectiu, es presenten com a conseqüència de l'aplicació del present conveni.
  
Per a la resta de supòsits o situacions, aquestes normes seran de lliure elecció per a les parts.
  
Els costos que s'ocasionen en les actuacions previstes en el present capítol seran sufragats per les parts que insten aquestes actuacions, en els termes que aquestes parts convinguen.
  
Article 98. Compromís d'adhesió sobre el ASEC
  
Independentment del que preveuen els articles anteriors les parts firmants del present conveni autonòmic acorden subscriure la seua adhesió a l'Acord sobre Solució Extrajudicial de Conflictes Col·lectius (TAL) de la Comunitat Valenciana.
  
Capítol XVII
  
Prestacions complementàries a les de Seguretat Social
  
Capítol regulat en el II Conveni General de Derivats del Ciment i que es recull íntegrament en el present conveni autonòmic, com es desplega a continuació.
  
Article 99. Indemnitzacions
  
Els treballadors afectat pel present conveni tindran dret a percebre indemnitzacions complementàries a les prestacions de Seguretat Social, en els supòsits i en les quanties que es detallen:
  
a) En cas de mort derivada de malaltia comuna o accident no laboral, l'import d'una dotzena part de les retribucions anuals previstes en el conveni aplicable en cada moment.
  
b) En cas de mort, incapacitat permanent total, absoluta o gran invalidesa, derivades d'accident de treball o malaltia professional:
  
Any 2001: 5.500.000 pessetes o 33.056 euros
  
Any 2002: 36.061 euros o 6.000.000 de pessetes.
  
En los supòsits de mort, les indemnitzacions establides es pagaran a qui o als qui el treballador finat haja declarat beneficiari i, si no ho ha fet, al cònjuge, fills, pares, germans i altres hereus legals, per aquest ordre.
  
Quant a la data de fixació d'efectes del fet causant, s'ajustarà, en tot cas, a la data en què s'haja produït l'accident. En els supòsits de malaltia professional es prendrà com a data d'efectes, aquella en què l'òrgan competent declare per primera vegada la seua existència.
  
Article 100. Complements per incapacitat temporal
  
1. Complement per incapacitat temporal derivada d'accident de treball o malaltia professional
  
Com a complement a les prestacions a càrrec de l'entitat gestora, els treballadors que es troben en situació d'incapacitat temporal derivada d'accident de treball o malaltia professional, percebran un complement fins a arribar al 100% de la base de cotització del mes anterior, sense incloure-hi la part d'hores extraordinàries, ni la prorrata de les pagues extraordinàries que es percebran íntegres en les seues dates de pagament a aquests efectes.
  
2. Complement per incapacitat temporal derivada de malaltia comuna o accident no laboral
  
A. Si l'índex d'absentisme definit en el paràgraf b) d'aquest article és igual o del inferior al 2,25% prenent la mitjana dels 12 mesos anteriors al període que es liquida més la del mateix mes de liquidació (mitjana 12 mesos + índex del mes): 2, els treballadors que es troben situació d'incapacitat temporal derivada de malaltia comuna, o accident no laboral, percebran un complement fins a arribar al 100% de la base reguladora en els termes indicats en el paràgraf anterior a partir del setze dia de la baixa i mentre dure aquesta situació.
  
B. S'entendrà per absentisme la falta al treball per incapacitat temporal derivada de malaltia comuna o accident no laboral i serà el resultat de la fórmula següent:
  
Hores d'absència per IT derivades
  
de malaltia comuna o accident no
  
laboral del període considerat
  
Absentisme = ?????????????????- x 100
  
Hores teòriques laboral del període
  
considerat per nombre de treballadors
  
de plantilla
  
L'índex d'absentisme resultant serà publicat mes a mes i de forma acumulada en els taulers d'anuncis de cada empresa i lliurada còpia als representants legals dels treballadors per al seu control. Igualment serà obligatori enviar còpia a la Comissió Paritària d'interpretació del conveni provincial corresponent.
  
En cas de no existir representants legals, aquests índexs seran facilitats als sindicats firmants d'aquest conveni.
  
L'incompliment de qualsevol d'aquests requisits no alliberarà les empreses del pagament del complement d'incapacitat temporal de l'article anterior encara que el seu índex siga superior al 2,25%
  
Article 101. Jubilació forçosa
  
Com a política de foment de l'ocupació i per necessitats del mercat de treball en el sector, i independentment dels supòsits de jubilació voluntària anticipada, s'estableix la jubilació forçosa als 65 anys d'edat, dels treballadors que tinguen cobert el període de legal de mancança per a obtenir-la o quan assolisquen la mancança.
  
Disposició final primera
  
Les parts firmants han arribat en matèria d'increments salarials als acords següents:
  
1r. A. En l'any 2001, les taules salarials de les províncies d'aquest conveni autonòmic s'incrementaran un 3%. Aquest increment afecta tant els conceptes retributius de caràcter salarial com els de caràcter no salarial i tindrà efectes retroactius a 1 de gener d'enguany.
  
B. En el supòsit que el 31 de desembre de 2001, l'Índex de Preus al Consum (IPC) supere en el conjunt de l'any el 2% , es procedirà a efectuar una revisió de les retribucions establides en les taules del conveni autonòmic, així com el salari mínim sectorial en l'excés d'aquest percentatge. Aquesta revisió retributiva afectarà tots els conceptes salarials i no salarials i tindrà efectes retroactius a 1 de gener. La revisió produïda, si és el cas, servirà de base per a la fixació dels salaris de l'any 2002.
  
2n. En l'any 2002, les taules de les províncies del conveni autonòmic s'incrementaran en l'Índex Real de Preus al Consum més un 1%.
  
Annex I
  
Quadre de remuneracions econòmiques mínimes
  
Nivell Remuneració bruta anual any 2001 Coeficient
  
XII\* 1.802.515 € 10.833,33 euros 1,015
  
XI 1.829.553 € 10.995,84 euros
  
X 1.856.996 € 11.160,77 euros
  
IX 1.884.851 € 11.328,19 euros
  
VIII 1.913.124 € 11.498,11 euros
  
VII 1.941.821 € 11.670,58 euros
  
VI 1.974.832 € 11.874,99 euros 1,017
  
V 2.010.379 € 12.082,62 euros 1,018
  
IV 2.062.648 € 12.396,76 euros 1,026
  
III 2.116.277 € 12.719,08 euros
  
II 2.171.301 € 13.049,78 euros
  
\* Fórmula d'actualització:
  
Nivell XII/2001 = 2000 revisat + 3% increment (any 2001)
  
\* (Se ha pres com a referència el nivell XII del Conveni Provincial de Segòvia de l'any 2000 una vegada actualitzades les retribucions per aplicació de la clàusula de garantia salarial vigent durant el dit any.
  
Annex II
  
Als efectes del que disposa el capítol VII, article 38.4 del present conveni, la fórmula para determinar el valor hora a fi de pagar possibles excessos en supòsits de distribució irregular de la jornada serà la següent:
  
SB + AC + PI + CC + CP + CCC + GE + V = Valor hora ordinària
  
 Hores anuals de treball efectiu
  
Sent:
  
SB Salari base
  
AC Antiguitat consolidada, si és el cas
  
PI Possibles plus individuals o complements personals
  
CC Complement de conveni
  
CP Complements de lloc de treball
  
CCC Complements per quantitat i/o qualitat de treball
  
GE Gratificacions extraordinàries
  
V Import de les vacances anuals
  
Annex III
  
D'acord amb el que estableix l'article 47 del present conveni, el model de Rebut de Salaris vàlid en el sector de Derivats del Ciment, s'ajustarà als conceptes d'estructura continguts en el model annex de l'Ordre Ministerial de 27 de desembre de 1994, incloent-hi la data d'antiguitat del treballador en l'empresa.
  
Els conceptes de meritació que tinga dret a percebre el treballador, s'ajustaran necessàriament als definits en el capítol VIII d'aquest conveni general i s'especificaran i detallaran en el Rebut de Salaris amb la precisió i claredat suficient perquè permeten al treballadors conéixer exactament el seu contingut.
  
Annex IV
  
A l'objecte d'adaptar les retribucions totals anuals en nombre no superior a 14 pagues, es procedirà de la manera següent:
  
1r. El procediment de refosa serà el següent:
  
Les quanties de totes les gratificacions, siga quina siga la seua denominació, que no es corresponguen amb les gratificacions extraordinàries d'estiu i Nadal, es totalitzaran i quantificaran; el resultat obtingut es dividirà entre 14, cas de retribucions mensuals; o entre 425 dies, cas de retribucions diàries. Les quanties així obtingudes passaran automàticament a engrossir el salari base mensual o diari i les gratificacions extraordinàries d'estiu i Nadal.
  
2n. El procés de refosa descrit anteriorment s'haurà de produir en la primera negociació dels diferents convenis d'àmbit inferior.
  
Disposició transitòria primera
  
Les condicions més beneficioses recollides en els distints convenis provincials o acords d'àmbit inferior, es mantindran vigents en els seus mateixos termes per a tots els treballadors, fins que no siguen incorporades al present conveni o substituïdes o anul·lades expressament.
  
Disposició transitòria segona
  
El pagament dels endarreriments derivats del present conveni hauran de ser efectius en el termini màxim de tres mesos a partir de la firma d'aquest conveni.
  
Annex VI
  
Si les empreses no fan l'elaboració oportuna del calendari laboral dins del termini fixat en el present conveni autonòmic, es recomana que aquest s'ajuste a les festivitats marcades per l'administració i els dies següents:
  
Any 2001
  
La jornada serà de 1756 hores de treball efectiu, equivalent a 219.5 dies laborables a 8 hores diàries. Abans d'acabar l'any s'haurà d'adequar l'excés, si n'hi ha, en descans en dies laborables o es pagaran les hores d'excés com hores extraordinàries.
  
Any 2002
  
La jornada serà de 1744 hores de treball efectiu, equivalent a 218 dies laborables de 8 hores diàries. Es recomana, amb caràcter orientatiu, el calendari de festes següent:
  
18 de març
  
2 d'abril
  
29 i 30 d'abril
  
23 i 24 de desembre
  
30 i 31 de desembre
  
En cas que qualsevol d'aquests dies coincidisca amb festes locals o període de vacances, es pactaran les dates en cada empresa.